open-index/open-wikipedia-markdown huggingface dataset:
పొంతన్ మదా

**పొంతన్ మదా**, 1994 మార్చి 10న విడుదలైన మలయాళ సినిమా. హారిజన్ సినిమా బ్యానరులో టి. రవీంద్రనాథ్ నిర్మించిన ఈ సినిమాకు టివి చంద్రన్ దర్శకత్వం వహించాడు. ఈ సినిమాలో మమ్ముట్టి, నసీరుద్దీన్ షా, శ్రీజయ, లబోని సర్కార్, జనార్ధన్ ప్రధాన పాత్రల్లో నటించగా, జాన్సన్ సంగీతం, వేణు సినిమాటోగ్రఫీ అందించారు. సివి శ్రీరామన్ రాసిన *పొంతన్ మదా*, *షీమా తంపురాన్ అనే* రెండు కథల ఆధారంగా ఈ సినిమా రూపొందించబడింది.

భారత జాతీయ చలనచిత్ర పురస్కారాలలో ఈ సినిమా జాతీయ ఉత్తమ నటుడడు (మమ్ముట్టి), జాతీయ ఉత్తమ దర్శకుడు (టివి చంద్రన్), జాతీయ ఉత్తమ సంగీత దర్శకుడు (జాన్సన్), జాతీయ ఉత్తమ సినిమాటోగ్రాఫర్ (వేణు) అవార్డులను గెలుచుకుంది. ఉత్తమ రెండవ చిత్రంగా కేరళ రాష్ట్ర చలనచిత్ర అవార్డును కూడా గెలుచుకుంది.

## నటవర్గం

* మమ్ముట్టి
* నసీరుద్దీన్ షా
* లబోని సర్కార్
* జనార్ధన్
* మణియన్‌పిల్ల రాజు
* శ్రీజయ నాయర్
* జీనాథ్
* మావెలిక్కర పొన్నమ్మ
* ప్రేమచంద్రన్
* కనకలత
* మహేష్ (మలయాళ నటుడు)

## అవార్డులు
ఈ సినిమా విడుదలైనప్పటి నుండి ఈ క్రింది అవార్డులను గెలుచుకుంది:

**1994 [[భారత జాతీయ చలనచిత్ర పురస్కారాలు]]**
* విజేత - జాతీయ ఉత్తమ నటుడు - టివి చంద్రన్
* విజేత - జాతీయ ఉత్తమ దర్శకుడు - మమ్ముట్టి
* విజేత - జాతీయ ఉత్తమ సంగీత దర్శకుడు - జాన్సన్
* విజేత - జాతీయ ఉత్తమ సినిమాటోగ్రాఫర్ - వేణు

**1994 కేరళ రాష్ట్ర చలనచిత్ర పురస్కారాలు** 
* విజేత - రెండవ ఉత్తమ చిత్రం - కేరళ రాష్ట్ర చలనచిత్ర పురస్కారం

**ఇతర అవార్డులు**
* ముత్తత్తు వర్కీ అవార్డు (2016) - టీవీ చంద్రన్ (స్క్రీన్ ప్లే) 

## ట్రివియా
నసీరుద్దీన్ షా నటించిన ఏకైక మలయాళ సినిమా ఇది.

## మూలాలు

## బయటి లింకులు
* 

వర్గం:1994 సినిమాలు
వర్గం:మలయాళ సినిమాలు
జాతీయ మహిళ కమిషన్

**జాతీయ మహిళ కమిషన్** 1990 చట్టం ప్రకారం 1990, ఆగస్టు 30న ఈ చట్టం రాష్ట్రపతి ఆమోదం పొంది, 1992 జనవరి 31వ తేదీన ఏర్పడిన శాసనబద్ధమెన సంస్థ.
## నిర్మాణం, నియామకం, పదవీ కాలం
జాతీయ మహిళ  కమిషన్‌లో ఒక చైర్మన్, 5 మంది సభ్యులు, ఒక సభ్య కార్యదర్శి ఉంటారు.  వీరిని రాష్ట్రపతి నియమిస్తాడు, వారి పదవీ కాలం 3 సంవత్సరాలు. ఈ కమిషన్‌లో ఒకరు ఎస్సీ, ఎస్టీ తెగలకు చెందిన వారిని ఒక్కొక్కరిని నియమించాలి. వీరి నియామకం, తొలగింపు అధికారాలు రాష్రపతికే ఉంటాయి.

## విధులు
#మహిళల రక్షణలను పరిరక్షించి, పర్యవేక్షించడం.
#కేంద్ర ప్రభుత్వానికి మహిళ సంక్షేమానికి సంబంధించి సూచనలు ఇవ్వడం.
#పరివారక్ మహిళ లోక్ అదాలత్ ద్వారా బాల్య వివాహాల నిరోధానికి కృషి చేయడం.
#వరకట్న నిషేధచట్టం 1961ని సమీక్షించి, ఆస్తి తగదాలను పరిష్కరించడం
#సెమినార్లు, వర్‌‌కషాపులు నిర్వహించి మహిళ సమస్యల పట్ల సమాజంలో అవగాహన కల్పించడం

## అధికారాలు
#మహిళా కమిషన్ ఛైర్మన్ భారత ప్రభుత్వ కార్యదర్శి హోదాను కలిగి ఉంటారు.
#మహిళల రక్షణ కోసం అమల్లో ఉన్న చట్టాలను సమీక్షించి, అవసరమైతే వాటికి సవరణలను సూచించడం.
#రాజ్యాంగపరంగా, చట్టపరంగా మహిళలకు కల్పించిన రక్షణల అమలును పర్యవేక్షించడం.
#కేంద్ర, రాష్ట్ర స్థాయిలో మహిళాభివృద్ధి, ప్రగతిని ఎప్పటికప్పుడు సమీక్షించడం.
#మహిళా సమస్యలు, అత్యాచార ఘటనలపై అధ్యయనం చేసి, నేరస్థులకు తగిన శిక్ష పడేలా కృషి చేయడం.

## చైర్‌పర్సన్లు


## ఇవి కూడా చుడండి
* జాతీయ వినియోగదారుల హక్కుల పరిరక్షణ కమిషన్
* భారత జాతీయ ఎస్టీ కమిషన్

## మూలాలు

వర్గం:భారత రాజ్యాంగం
జాతీయ మైనార్టీ కమిషన్

**జాతీయ మైనార్టీ  (అల్ప సంఖ్యాక వర్గాల) కమిషన్** మొరార్జీదేశాయ్ ప్రధానిగా ఉన్న కాలంలో 1978, జనవరి 12న మైనార్టీ కమిషన్‌ను ఏర్పాటు చేసింది. ఆ సమయంలో దీని అధ్యక్షుడు ఎం.ఆర్. మినూమసాని. 1979లో జాతీయ మైనార్టీ కమిషన్‌కు చట్టబద్ధత కల్పించారు. అప్పటి ఛైర్మన్ అహ్మద్ అన్సారీ. 1984లో దీన్ని హోం మంత్రిత్వ శాఖ నుంచి సంక్షేమ మంత్రిత్వ శాఖకు బదిలీ చేశారు.  జాతీయ మైనార్టీ  (అల్ప సంఖ్యాక వర్గాల) కమిషన్ చట్టాన్ని పార్లమెంటులో  1992, మే 17న ఆమోదించగా,  17 మే 1993న  చట్టబద్ధమైన సంస్థగా ఏర్పడింది. మన దేశంలో అత్యధికంగా 31% మైనార్టీలు అసోం రాష్ట్రంలో ఉన్నారు.జాతీయ మైనార్టీ కమిషన్ టోల్‌ఫ్రీ నెంబర్: 1800 110 088.  

## నిర్మాణం, నియామకం, పదవీ కాలం
జాతీయ మైనార్టీ కమిషన్‌లో ఛైర్మన్, వైస్‌ఛైర్మన్‌తో పాటు మరో ఆరుగురు సభ్యులను కేంద్ర ప్రభుత్వం నియమిస్తుంది. వీరంతా మైనార్టీ వర్గానికి చెందినవారై ఉండాలి. వీరి పదవీ కాలం 3 సంవత్సరాలు. వీరి నియామకం, తొలగింపు అధికారాలు కేంద్ర ప్రభుత్వానికే ఉంటాయి.
కేంద్ర ప్రభుత్వం ఆరు మతాలను అల్ప సంఖ్యాకులుగా గుర్తించింది.
#ముస్లీం
#క్రైస్తవులు
#సిక్కులు
#బౌద్ధులు
#పార్శీలు
#జైనులు
## అధికారాలు, విధులు
#జాతీయ మైనార్టీ కమిషన్  అల్ప సంఖ్యాక వర్గాల అభివృద్ధికి కేంద్ర ప్రభుత్వాలకు సూచనలు చేయడం.
#కేంద్ర ప్రభుత్వం మైనార్టీలకు సంబంధించి ఏమైనా ఆదేశాలు ఇస్తే అవి పాటించడం.
#మెనార్టీల సంక్షేమం కోసం కేంద్ర- రాష్ట్ర శాసనసభలు చేసిన చట్టాల అమలు తీరును పర్యవేక్షించడం.
#ఈ కమిషన్‌కు సివిల్ కోర్టు అధికారాలు ఉంటాయి.
#మైనార్టీ వర్గాల బాలికల విద్యాభివృద్ధికి కృషి చేయడం.
#అధికారిక సమాచారాన్ని అందజేయమని సంబంధిత కార్యాలయాలను ఆదేశిస్తుంది. సాక్ష్యాలను, డాక్యుమెంట్లను సమర్పించాలని సంబంధిత వ్యక్తులను ఆదేశిస్తుంది.
#దేశంలో ఏ ప్రాంతంలో నివసించే వ్యక్తినైనా తన ముందు హాజరు కావాలని ఆదేశిస్తుంది.
## మైనార్టీ కమిషన్  చేసిన కొన్ని సిఫారసులు
#మైనార్టీల సంక్షేమం కోసం రాష్ట్ర ప్రభుత్వాలు తక్షణమే రాష్ట్ర మైనార్టీ కమిషన్‌లను ఏర్పాటు చేయాలి.
#రాష్ట్ర సచివాలయంలో మైనార్టీల కోసం ఒక నోడల్ అధికారిని నియమించాలి.
#మైనార్టీ వర్గాల వారికి మసీదులు, చర్చిలు, ఇతర ప్రార్థనా స్థలాలు, సమాధుల కోసం ప్రత్యేక స్థలాలను రాష్ట్రాలు కేటాయించాలి. మైనార్టీల పర్వదినాల్లో ఎటువంటి పరీక్షలను నిర్వహించరాదు.
#వక్ఫ్ భూములు, రెవెన్యూ రికార్డుల వివరాలను పునఃసర్వే చేయించి, వాటిని భద్రపరచాలి.
## చైర్మన్లు
#మహ్మద్ సర్ధార్ అలీఖాన్
#థాహిర్ మహ్మద్ ఔ
#మహ్మద్ షమీమ్
#తర్లోచన్
#మహ్మద్ హమీద్ అన్సారీ
#మహ్మద్ షఫీ ఖురేషి
#వజహత్ హబీబుల్లా
#నసీం అహ్మద్
#సయ్యద్ గయోరల్ హసన్ రిజ్వి
## మూలాలు

వర్గం:భారత రాజ్యాంగం
జాతీయ వినియోగదారుల హక్కుల పరిరక్షణ కమిషన్

**జాతీయ వినియోగదారుల హక్కుల పరిరక్షణ కమిషన్** (ఆంగ్లం:National Consumer Disputes Redressal Commission) 1986లో చట్టం అమల్లోకి వచ్చి కమిషన్ 1988లో ఏర్పడింది. ఇది శాసనబద్ధమైన సంస్థ. 2024 నాటికి, పాట్నా, మద్రాస్ హైకోర్టుల మాజీ ప్రధాన న్యాయమూర్తి జస్టిస్ అమరేశ్వర్ ప్రతాప్ సాహి నేతృత్వం వహిస్తున్నారు.

## నిర్మాణం, నియామకం, పదవీ కాలం
జాతీయ వినియోగదారుల హక్కుల పరిరక్షణ  కమిషన్‌లో ఒక చైర్మన్‌, 10 మంది సభ్యులు ఉంటారు. వీరి పదవీ కాలం 3 సంవత్సరాలు. వీరి నియామకం, తొలగింపు అధికారాలు కేంద్ర ప్రభుత్వానికే ఉంటాయి.

## విధులు
# హానికరమైన వస్తువులు లేదా సేవల నుంచి వినియోగదారులను రక్షించడం
# కోటి రూపాయల ఆస్తి విలువ గల వస్తువులపై కమిషన్‌ విచారిస్తుంది. 
# విచారణలో ఏకీకృత విచారణ పద్ధతిని అమలు చేయడం.
# ఈ కమిషన్‌ వినియోగదారులకు ఆరు హక్కులను కల్పించాలి.
1.భద్రతా హక్కు
2.అవగాహన హక్కు
3. ఎంపిక హక్కు
4. సమాచారం తెలుసుకునే హక్కు
5.సమస్య పరిష్కారం హక్కు
6. విన్నవించుకునే హక్కు 

## జరిమానాలు,  శిక్షలు
#వాణిజ్య ప్రకటన ద్వారా తప్పుదోవ పట్టిస్తే రూ.10 లక్షల జరిమానా, రెండేండ్ల జైలు
#రెండోసారి నేరం రుజువైతే రూ.50 లక్షల జరిమానాతో పాటు జైలు శిక్ష
#ఆఫ్‌లైన్‌తో పాటు ఆన్‌లైన్‌ లావాదేవీలకు చట్టం వర్తింపు
#ఎలక్ట్రానిక్‌ మార్గాలు, టెలీషాపింగ్‌, ప్రత్యక్ష అమ్మకం, బహుళస్థాయి మార్కెటింగ్‌ వివాదాల పరిష్కారం

## '''ఫీజులు'''
*రూ.లక్ష నుంచి 5లక్షల లోపు విలువైన వివాదాలకు ఫీజు ఉండదు
*రూ.5 నుంచి 10లక్షల లోపు రూ.200
*రూ.10నుంచి రూ.20 లక్షలలోపు రూ.400
*రూ.20లక్షల నుంచి రూ.50లక్షల వరకు రూ.వెయ్యి
*రూ.50లక్షల నుంచి రూ.కోటి వరకు రూ.2 వేల నామమాత్రపు ఫీజు మాత్రమే వినియోగదారుడు చెల్లించాలి.
## ఇవి కూడా చుడండి
* భారత జాతీయ ఎస్టీ కమిషన్
* జాతీయ మహిళ కమిషన్
* యూనియన్ పబ్లిక్ సర్వీస్ కమిషన్

## మూలాలు

వర్గం:భారత రాజ్యాంగం
మడివాలా సరస్సు

**మడివాలా సరస్సు** కర్ణాటకలోని బెంగుళూరులో ఉన్న అతిపెద్ద సరస్సులలో ఒకటి. ఇది 114.3 హెక్టార్ల విస్తీర్ణంలో విస్తరించి ఉంది. 
## చరిత్ర
ఈ సరస్సును చోళులు ఒక్క రోజులో నిర్మించారని పురాణాలు చెబుతున్నాయి. 1990 సంవత్సరం వరకు సరస్సులోని నీటిని త్రాగడానికి ఉపయోగించే వారు. కానీ ఆతర్వాత నుండి పారిశ్రామిక వ్యర్థాలు, మురికినీరు సరస్సులోకి ప్రవేశించడం వల్ల ఇది క్రమంగా కలుషితమైంది. 
## పరిరక్షణ
ఇది అనేక వలస పక్షులకు నిలయం.  ఈ సరస్సు కర్ణాటక రాష్ట్ర అటవీ శాఖ పరిపాలన క్రింద పరిరక్షించబడుతుంది. సరస్సు సాధారణ, ప్రాథమిక నిర్వహణ బాధ్యతలు ఈ శాఖ నిర్వహిస్తుంది.  పిల్లల పార్కు కూడా ఉంది.  ఈ సరస్సు బెంగుళూరు లేక్ డెవలప్‌మెంట్ అథారిటీ నుండి 2016 లో రూ. 25 కోట్ల గ్రాంట్‌ను పొందింది.
## పక్షులు
మడివాలా సరస్సు దగ్గరకు శీతాకాలంలో (నవంబర్-డిసెంబర్) భారీ సంఖ్యలో స్పాట్-బిల్ పెలికాన్ అనే పక్షులు వలస వస్తాయి. ఈ స్పాట్-బిల్ పెలికాన్స్  సమూహాలుగా నివసిస్తాయి.  వాటి ప్రధాన ఆహారం చేపలు.  చేపలను వేటాడడానికి పెలికాన్స్ సరస్సు మీదుగా ప్రయాణం చేస్తాయి. ఈ వలస పక్షులను శ్రీలంకలో కూడా చూడవచ్చు. ఈ పక్షులు భూమి పై వాలుతున్నపుడు ప్రత్యేక ఆకర్షణగా కనిపిస్తాయి. సాధారణంగా వాటి రెక్కలు దాదాపు 8.5 అడుగుల పొడవు వరకు ఉంటాయి.  ఈ పక్షులతో పాటు ఎగ్రెట్స్ పక్షులను కూడా ఇక్కడ చూడవచ్చు.
## మూలాలు


వర్గం:సరస్సులు
భూమి ఫెడ్నేకర్

**భూమి ఫెడ్నేకర్‌** హిందీ సినిమా నటి. ఆమె రాజ్ ఫిలిమ్స్ సంస్థలో సంవత్సరాల పాటు అసిస్టెంట్ కాస్టింగ్ డైరెక్టర్ గా పని చేసి, 2015లో ఆ సంస్థ నిర్మించిన 'ధామ్ లాగ కె హైసా' సినిమా ద్వారా నటిగా మారింది. ఆ సినిమాలో నటనకు గాను ఆమె ఉత్తమ తొలి సినిమా నటిగా ఫిలింఫేర్ అవార్డు అందుకుంది.

## నటించిన సినిమాలు

## మూలాలు

## బాహ్య లంకెలు
* 
*
వర్గం:1989 జననాలు
వర్గం:హిందీ సినిమా నటీమణులు
వంగాల ఈశ్వరయ్య

**జస్టిస్‌ వంగాల ఈశ్వరయ్య గౌడ్** ఉమ్మడి ఆంధ్రప్రదేశ్ రాష్ట్ర హైకోర్టు మాజీ తాత్కాలిక ప్రధాన న్యాయమూర్తి, జాతీయ వెనుకబడిన తరగతుల కమిషన్ మాజీ చైర్మన్.

## జననం, విద్యాభాస్యం
వంగాల ఈశ్వరయ్య 1951 మార్చి 10న తెలంగాణ రాష్ట్రం, యాదాద్రి భువనగిరి జిల్లా, వలిగొండ మండలం, నెమిలికాలవ గ్రామం లో వంగాల అంజయ్య గౌడ్, లక్ష్మి నరసమాంబ దంపతులకు జన్మించాడు. ఆయన పదవ తరగతి వలిగొండ లోని జిల్లా పరిషత్ పాఠశాలలో, రామన్నపేట ప్రభుత్వ జూనియర్ కళశాలలో ఇంటర్మీడియట్, హైదరాబాద్ సిటీ సైన్స్ కాలేజీలో బీఎస్సీ పూర్తి చేసి, ఉస్మానియా యూనివర్సిటీ లా కాలేజ్ నుండి లా పట్టా అందుకున్నాడు.

## వృత్తి జీవితం
వంగాల ఈశ్వరయ్య 1978లో న్యాయవాదిగా ఎన్రోల్ అయ్యి హైదరాబాద్ లోని హై కోర్ట్, సివిల్ కోర్ట్స్ లో ప్రాక్టీస్ ప్రారంభించి సివిల్, క్రిమినల్ & రాజ్యాంగం పరమైన కేసులను వాదించేవాడు. అయన 1990 జనవరి నుండి 1994 డిసెంబరు వరకు ప్రభుత్వ న్యాయవాదిగా పనిచేశాడు. వంగాల ఈశ్వరయ్య ఆంధ్రప్రదేశ్ హైకోర్టు అడిషనల్ జడ్జిగా 1999 మే 17 నుండి 2000 ఏప్రిల్ 20 వరకు పనిచేసి, ఏపీ హైకోర్టు మాజీ తాత్కాలిక ప్రధాన న్యాయమూర్తి 2012 జూన్ 04 నుండి 2012 జూన్ 24వరకు తిరిగి 2013 మార్చి 08నుండి వరకు ఆయన రిటైర్డ్ అయ్యే 2013 మార్చి 09 వరకు పనిచేసి రిటైర్డ్ అయ్యాడు.

జస్టిస్‌ ఈశ్వరయ్య పదవీ విరమణ అనంతరం జాతీయ వెనుకబడిన తరగతుల కమిషన్ చైర్మన్‌గా 2013 సెప్టెంబరు 23న నియమితుడయ్యాడు. ఆయన ఈ పదవిలో మూడేళ్ళ పాటు పనిచేశాడు.ఆయన 2013లో ‘ఆల్‌ ఇండియా బీసీ ఫెడరేషన్‌’ సంస్థను స్థాపించాడు. జస్టిస్‌ ఈశ్వరయ్య ఆంధ్రప్రదేశ్ రాష్ట్ర ప్రభుత్వ v చైర్మన్‌గా 2019 సెప్టెంబరు 19న నియమితుడై, సెప్టెంబరు 25న చైర్మన్‌గా బాధ్యతలు స్వీకరించాడు.

## మూలాలు

వర్గం:1951 జననాలు
వర్గం:తెలంగాణ వ్యక్తులు
వర్గం:ఉస్మానియా విశ్వవిద్యాలయం పూర్వ విద్యార్ధులు
సూర్యోదయం

**సూర్యోదయం** అనగా సూర్యుడు క్షితిజ రేఖ నుండి పైకి ఎగుస్తూ కనిపించే క్షణం.  ఈ పదం సూర్యుని క్షితిజ రేఖను దాటే ప్రక్రియను, దానితో పాటు వాతావరణ ప్రభావాలను కూడా సూచిస్తుంది. 

సూర్యుడు క్షితిజం నుండి ఉదయించినట్లు కనిపించినప్పటికీ, వాస్తవానికి భూమి తన చుట్టూ తాను తిరిగే భూభ్రమణం దానికి కారణమవుతుంది. భూమిపై నివసించేవారికి సూర్యుడు కదులుతున్నాడనే భ్రమ కలుగుతుంది; ఈ కారణంగా చాలా సంస్కృతులు భూకేంద్రక సిద్ధాంతాన్ని నిర్మించాయి. ఖగోళ భౌతిక శాస్త్రవేత్త నికోలాస్ కోపర్నికస్ 7 వ శతాబ్దంలో తన సూర్యకేంద్ర నమూనాను రూపొందించే వరకు ఇవి ఉన్నాయి.

*సూర్యుడు ప్రతిరోజు తూర్పు వైపున ఉదయిస్తాడు. దీనినే సూర్యోదయం అంటారు.
*సూర్యుడు ప్రతిరోజు పడమర వైపున అస్తమిస్తాడు దీనినే సూర్యాస్తమయం అంటారు.

## రంగులు
సూర్యోదయ సమయం లో సూర్యుడికి దగ్గరగా ఉన్న ఆకాశం నీలం రంగులో ఉంటుంది. సూర్యాస్తమయ సమయంలో సూర్యుడికి దగ్గరగా ఉన్న ఆకాశం ఎరుపు రంగులో ఉంటుంది. సూర్యోదయం రంగుల కంటే సూర్యాస్తమయ రంగులు చాలా ప్రకాశవంతంగా ఉంటాయి, ఎందుకంటే సాయంత్రం గాలిలో ఉదయం గాలి కంటే ఎక్కువ రేణువులు ఉంటాయి.

## ఇవి కూడా చూడండి
*సూర్యుడు
*సూర్యాస్తమయం
*చంద్రోదయం

## మూలాలు

వర్గం:సూర్యుడు
డీజిల్ ఇంజన్

**డీజిల్ ఇంజన్** ఒక అంతర్గత దహన యంత్రం (*Internal Combustion Engine* or *IC Engine*). రుడాల్ఫ్ డీజిల్ పేరు మీదుగా దీనికాపేరు వచ్చింది. దీనిలో మెకానికల్ కంప్రెషన్ కారణంగా సిలిండర్‌లోని గాలి అధిక ఉష్ణోగ్రత వలన ఇంధనం మండుతుంది. ఇది డీజిల్ ఇంధనంతో సహా వివిధ రకాల ఇంధనాలపై పనిచేయగలదు. డీజిల్ ఇంజన్లు టు-స్ట్రోక్, ఫోర్-స్ట్రోక్ పిస్టన్ ఇంజిన్‌లుగా అందుబాటులో ఉన్నాయి; అవి సాపేక్షంగా అధిక స్థాయి సామర్థ్యం కలిగి ఉంటాయి. ఇది ఒక స్పార్క్‌ను ఉపయోగించి వాయువుల మిశ్రమాన్ని మండిస్తుంది. ఈ ఇంజిన్ ను 1893 లో రుడాల్ఫ్ డీజిల్ అభివృద్ధి చేశాడు. దాని సంశ్లేషణ ఉష్ణోగ్రత పెట్రోల్‌తో పోలిస్తే తక్కువగా ఉంటుంది. ఇవి ప్రారంభంలో ప్రామాణిక ఆవిరి యంత్రాలకు సమర్థవంతమైన ప్రత్యామ్నాయంగా ఉపయోగించబడ్డాయి. 1910 నుండి జలాంతర్గాముల్లో, ఓడల్లో ఉపయోగిస్తున్నారు. తరువాత ఇది నగర వాహనాలు, ట్రక్కులు, భారీ పరికరాలను మార్చే పవర్ ప్లాంట్లలో ఉపయోగంలోకి వచ్చింది. 1930 లలో కొన్ని వాహనాలలో నెమ్మదిగా ఉపయోగంలోకి వచ్చింది.

## సాంకేతికత
thumb|4-స్ట్రోక్-ఇంజిన్
డీజిల్ ఇంజన్లు పిస్టన్ ఇంజిన్‌లు. ఇవి రసాయన శక్తిని ఉష్ణ గతి శక్తిగా మారుస్తాయి. వాటిని రెండు- లేదా నాలుగు-స్ట్రోక్ ఇంజిన్‌లుగా రూపొందించవచ్చు. రుడాల్ఫ్ డీజిల్ రూపొందించిన డీజిల్ సైకిల్ ప్రక్రియ అనేది డీజిల్ ఇంజిన్ కొరకు థర్మోడైనమిక్ పోలిక ప్రక్రియ. ఇది వాస్తవ దహన ప్రక్రియను తగినంతగా సూచించనందున, సీలిజర్ ప్రక్రియను పోలిక ప్రక్రియగా ఉపయోగించడం మంచిది. డీజిల్ ఇంజిన్ లు గాలిని మాత్రమే కంప్రెస్ చేయడం ద్వారా పనిచేస్తాయి. ఇది సిలెండర్ లోపల గాలి ఉష్ణోగ్రతను ఎంత ఎక్కువ స్థాయికి పెంచుందంటే, కంబస్టివ్ ఛాంబర్ లోనికి ఇంజెక్ట్ చేయబడ్డ టోమైజ్డ్ డీజిల్ ఫ్యూయల్ దానంతట అదే మండుతుంది. కంబస్టివ్ కు ముందు ఫ్యూయల్ గాలిలోకి ఇంజెక్ట్ చేయబడటం వల్ల, ఇంధన వ్యాప్తి అసమానంగా ఉంటుంది; దీనిని విజాతీయ వాయు ఇంధన మిశ్రమం అని అంటారు. డీజిల్ ఇంజిన్ ఉత్పత్తి చేసే టార్క్ ఎయిర్ ఫ్యూయల్ నిష్పత్తిని తారుమారు చేయడం ద్వారా నియంత్రించబడుతుంది. పెట్రోల్ ఇంజిన్లలో ఉపయోగించే అధిక పీడన స్పార్క్ ప్లగ్‌లను డీజిల్ ఇంజిన్లలో ఉపయోగించరు. బదులుగా డీజిల్, గాలి మిశ్రమం మీద చాలా ఎక్కువ పీడనం అధిక ఉష్ణోగ్రతకి తీసుకురాబడుతుంది. పీడనం యొక్క నిష్పత్తి సాధారణంగా 15: 1 నుండి 21: 1. కుదింపు స్ట్రోక్ చివరిలో సిలిండర్‌లోకి గాలితో డీజిల్ విడుదల చేయబడుతుంది (ఇంజెక్ట్ చేయబడింది). లోపల అధిక ఉష్ణోగ్రత డీజిల్, ఆక్సిజన్ మధ్య పరస్పర చర్యను ప్రారంభిస్తుంది. ఇది ఒత్తిడిని సృష్టిస్తుంది, యాంత్రిక ప్రక్రియను ప్రారంభిస్తుంది. అంటే, పిస్టన్ ఒత్తిడికి గురవుతుంది, అది క్రాంక్ అవుతుందిగ్లో ప్లగ్ అత్యాధునిక టెక్నాలజీ ప్రకారం ఇంజిన్ స్టార్ట్ చేయడానికి ఉపయోగించబడుతుంది. ఈ ప్లగ్‌లు సిలిండర్ లోపల ఉష్ణోగ్రతను పెంచుతాయి., ఇది ఇంజిన్ స్టార్ట్ చేయడం సులభం చేస్తుంది.

## ఉపయోగం
ఇది అధిక ఉష్ణోగ్రతల వద్ద సులభంగా కాలిపోదు కాబట్టి, సాయుధ వాహనాలు, సైనిక వాహనాలు అలాగే ట్యాంకుల్లో డీజిల్ ఉపయోగించబడుతుంది. డీజిల్ ఇంజన్‌లు చాలా టార్క్‌ను అందించగలవు. అందువల్ల, ఇది సరుకు రవాణా ట్రక్కులు, ట్రాక్టర్లలో కూడా ఉపయోగించబడుతుంది.ఆధునిక ఈ డీజిల్ ఇంజన్ కార్లలో కూడా ఉపయోగించబడుతుంది. ఇది పెట్రోల్ వలె ఎక్కువ CO2, గ్రీన్హౌస్ వాయువులను వెలువరచదు, పెట్రోలులో పోలిస్తే ఈ వాహనాలు ఒక లీటర్ ఇంధనానికి ఎక్కువ మైలేజ్ ఇస్తున్నాయి.

## మూలాలు


వర్గం:వాహనాలు
వర్గం:ఇంజన్
కొడాలి వెంకట నారాయణరావు

**కొడాలి వెంకట నారాయణరావు (K.V. నారాయణ రావు)** కార్మిక నాయకుడు,  ఉమ్మడి ఆంధ్రప్రదేశ్ లో సిరిపూరు - కాగజ్ నగర్  శాసన సభ్యునిగా , శాసన సభలో ప్రభుత్వ చీఫ్ విప్ గా పనిచేసారు. 

## జననం
కొడాలి వెంకట నారాయణరావు కృష్ణా జిల్లా యలమర్రు లో జన్మించారు.

## రాజకీయ జీవితం
నారాయణ రావు సిరిపూర్ పేపర్ మిల్స్ ట్రేడ్ యునియన్ కార్యదర్శిగా ,అధ్యక్షడిగా పనిచేసారు. సిరిపూర్ భూ తనకా బ్యాంకు అధ్యక్షునిగా, ఆంధ్ర ప్రదేశ్ పాడి పరిశ్రమాభివృద్ది సంస్థ అధ్యక్షుడిగా పనిచేసారు. 

1983 లో నందమూరి తారక రామారావు స్థాపించిన తెలుగుదేశం పార్టీ అభ్యర్దిగా సిర్పూరు శాసనసభ నియోజకవర్గం నుండి `మొదటి సారి శాసనసభకు ఏన్నికైనారు.

1985 లో జరిగిన మధ్యంతర ఎన్నికలో తిరిగి అక్కడినుండే ఎన్నికైనారు. శాసన సభలో ప్రభుత్వ చీఫ్ విప్ గా పనిచేసారు.

1989 , 1994 లొ జరిగిన ఎన్నికలలో పరాజయం చెందారు.

## మూలాలు

వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
బి.డి. మిశ్రా

బ్రిగేడియర్ బాల్ దత్ మిశ్రా భారత సైన్యం రిటైర్డ్ అధికారి. ప్రస్తుతం లడఖ్ లెఫ్టినెంట్ గవర్నరుగా 2023 ఫిబ్రవరి 19 నుండి అధికారం ఉన్నారు. గతంలో అరుణాచల్ ప్రదేశ్, మేఘాలయ, మిజోరాం రాష్ట్రాల గవర్నర్‌గా పనిచేశారు. అరుణాచల్ ప్రదేశ్ గవర్నరుగా 2017 అక్టోబరు 03 నుండి 2023 ఫిబ్రవరి 15 వరకు పనిచేసారు.

## విద్య
మిశ్రా అలహాబాద్ విశ్వవిద్యాలయం నుండి మాస్టర్ ఆఫ్ ఆర్ట్స్, మద్రాసు విశ్వవిద్యాలయం నుండి మాస్టర్ ఆఫ్ సైన్స్ ఆ తరువాత గ్వాలియర్ విశ్వవిద్యాలయం నుండి పి.హెచ్. డి పూర్తి చేసాడు. వెల్లింగ్టన్ డిఫెన్స్ సర్వీసు కళాశాలలో గ్రాడ్యుయేట్, పోస్ట్ గ్రాడ్యుయేట్ స్థాయి విద్యను బోధించాడు. ఇతను ఢిల్లీ విశ్వవిద్యాలయం నుండి ఎలఎల్బీ కూడా పూర్తి చేసాడు.

## కెరీర్
1939 లో జన్మించిన మిశ్రా, 1961 డిసెంబరులో ఇన్ఫాంట్రీ అధికారిగా భారత ఆర్మీలో చేరాడు. 1995లో ఆర్మీ నుండి పదవీ విరమణ పొందాడు.

### చేపట్టిన పదవులు/పనులు
మిశ్రా భారతదేశంలో వివిధ యుద్ధాలు, కార్యాచరణ పాత్రలలో పనిచేశాడు:

* భారతదేశంపై చైనా దాడికి వ్యతిరేకంగా (1962) 
* నాగాలాండ్‌లో నాగ తిరుగుబాటుదారులకు వ్యతిరేకంగా (1963-1964)
* సియాల్‌కోట్ సెక్టార్‌లో పాకిస్థాన్‌కి వ్యతిరేకంగా (1965)
* బంగ్లాదేశ్ విముక్తిలో పాకిస్తాన్‌కు వ్యతిరేకంగా (1971)
* పూంచ్ సెక్టార్‌లో నియంత్రణ రేఖపై పాకిస్తాన్‌కు వ్యతిరేకంగా, బెటాలియన్ కమాండర్‌గా (1979-1981)
* శ్రీలంకలోని జాఫ్నా, వవునియా అలాగే ట్రింకోమలీ (1987-1988) లో భారత శాంతి పరిరక్షణ దళానికి ప్రముఖ బ్రిగేడ్ కమాండర్‌గా LTTE కి వ్యతిరేకంగా N & G, పంజాబ్ తీవ్రవాదులకు వ్యతిరేకంగా, NSG ఫోర్స్ కమాండర్ (1990-1995)
* పదవీ విరమణ తర్వాత కార్గిల్ యుద్ధానికి స్వచ్ఛందంగా పాల్గొన్నారు.
## ఇవి కూడా చూడండి
*ప్రస్తుత భారతీయ లెఫ్టినెంట్ గవర్నర్లు & నిర్వాహకుల జాబితా
## మూలాలు

వర్గం:భారత సైనిక సిబ్బంది
వర్గం:లడఖ్ గవర్నర్లు
వర్గం:అలహాబాద్ విశ్వవిద్యాలయం పూర్వ విద్యార్థులు
వర్గం:ఫ్యాకల్టీ ఆఫ్ లా, యూనివర్సిటీ ఆఫ్ ఢిల్లీ పూర్వ విద్యార్థులు
వర్గం:మద్రాసు విశ్వవిద్యాలయం పూర్వ విద్యార్థులు
వర్గం:1939 జననాలు
వర్గం:జివాజీ యూనివర్సిటీ పూర్వ విద్యార్థులు
వర్గం:జీవిస్తున్న ప్రజలు
కిషోర్ గౌడ్

**కోతి కిషోర్ గౌడ్** తెలంగాణ రాష్ట్రానికి చెందిన రాజకీయ నాయకుడు. ఆయన భారత్ రాష్ట్ర సమితి అనుబంధ సంఘం టీఆర్‌ఎస్వీలో వివిధ హోదాల్లో పనిచేశాడు. కిషోర్ గౌడ్ 2021, ఆగస్టు 23న తెలంగాణ రాష్ట్ర బీసీ కమిషన్ సభ్యుడిగా నియమితుడయ్యాడు. ఆయన సామజిక, విద్య వ్యవస్థలపై పలు పత్రికల్లో వ్యాసాలు రాస్తాడు.

## జననం, విద్యాభాస్యం
కిషోర్ గౌడ్ 1986, ఆగస్టు 5న తెలంగాణ రాష్ట్రం, సూర్యాపేట జిల్లా, తుంగతుర్తి మండలం, గొట్టిపర్తి గ్రామంలో కె. రాములు, కె.భాగ్యమ్మ దంపతులకు జన్మించాడు. ఆయన ఉస్మానియా యూనివర్సిటీ నుండి ఎంఎస్సీ. బి.ఈ.డి పూర్తి చేశాడు.

## రాజకీయ జీవితం
కిషోర్ గౌడ్ తెలంగాణ రాష్ట్ర సమితి ద్వారా రాజకీయాల్లోకి వచ్చి 2004 నుండి 2006 వరకు దిల్‌సుఖ్‌నగర్‌ జోన్‌ ప్రధాన కార్యదర్శిగా, 2006 నుండి 2010 వరకు టీఆర్‌ఎస్వీ రాష్ట్ర కార్యదర్శిగా, అంబర్‌పేట్ నియోజకవర్గం ఇంచార్జ్ గా, 2010 నుండి 2016 వరకు టీఆర్‌ఎస్వీ రాష్ట్ర ప్రధాన కార్యదర్శిగా వివిధ హోదాల్లో పనిచేశాడు. రాజ్యసభ సభ్యుడు జోగినపల్లి సంతోష్ కుమార్ చేప్పట్టిన గ్రీన్ ఇండియా ఛాలెంజ్ లో సభ్యుడిగా ఉన్నాడు. కిషోర్ గౌడ్ ను 2021 ఆగస్టు 23న తెలంగాణ రాష్ట్ర బీసీ కమిషన్ సభ్యుడిగా నియమిస్తూ ప్రభుత్వం ఉత్తర్వులు జారీ చేసింది. ఆయన 2021 సెప్టెంబరు 1న ప‌ద‌వీ బాధ్య‌త‌లు చేపట్టాడు.

## ఉద్యమ జీవితం
కిషోర్ గౌడ్ తెలంగాణ ఉద్యమంలో కీలకంగా పనిచేశాడు. ఆయన పై ఉద్యమ సమయంలో వివిధ పోలీస్‌ స్టేషన్లలో 50 వరకు కేసులు నమోదయ్యాయి. 
## మూలాలు

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలంగాణ ఉద్యమకారులు
వర్గం:1986 జననాలు
వర్గం:సూర్యాపేట జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
పోనీ వర్మ

**పోనీ వర్మ** హిందీ చిత్రపరిశ్రమకు చెందిన డ్యాన్స్‌ కొరియోగ్రాఫర్‌. పోనీ వర్మ అసలు పేరు రష్మీ వర్మ. పోనీ వర్మ కలర్స్ ఛానెల్‏లో ప్రసారమైన ‘చక్ ధూమ్ ధూమ్’ డ్యాన్స్‌ రియాలిటీ షోకు జడ్జీగా వ్యవహరించింది. ఆమె నటుడు ప్రకాశ్‌ రాజ్ ను 24 ఆగస్టు 2010న ‏ప్రేమ వివాహమాడింది.
## కొరియోగ్రాఫీ వహించిన సినిమాలు

## మూలాలు

వర్గం:1977 జననాలు
వర్గం:భారతీయ సినిమా నృత్య దర్శకులు
హ‌వానా సిండ్రోమ్

హ‌వానా సిండ్రోమ్‌ అనేది మీడియా ద్వారా ప్రాచుర్యం పొందిన పదం, క్యూబాలోని యునైటెడ్ స్టేట్స్, కెనడియన్ రాయబార కార్యాలయం సిబ్బంది అనుభవించే వైద్య పరిశోధనలు ఇంకా లక్షణాల శ్రేణిని హ‌వానా సిండ్రోమ్‌ అని వ్యవహరిస్తున్నారు . తొలిసారి 2016లో దీనిని క్యూబాలో హవానా నగరంలోని అమెరికా దౌత్యకారాలయ సిబ్బందిలో ఈ సమస్యను గుర్తించారు. తొలిసారి హవానాలో బయటపడటంతో ఆ పేరుతోనే పిలుస్తున్నారు.ప్రాణాంతకం కాని ఈ లక్షణాల యొక్క స్పష్టమైన కారణం కనుగొనబడలేదు .ఇది ఒక రకమైన - మైక్రోవేవ్ ఆయుధంతో శత్రు గూఢచార సేవ యొక్క రహస్య ఆపరేషన్ అని యుఎస్ ప్రభుత్వం అనుమానిస్తుంది.మైక్రోవేవ్ రేడియేషన్‌కు దౌత్యవేత్తలను ఉద్దేశపూర్వకంగా బహిర్గతం చేయడం వల్ల "హవానా సిండ్రోమ్" సంభవించిందా, లేదా ఒత్తిడి వలన ఈ లక్షణాలు కలుగుతున్నాయా, లేక పౌర సేవకులు బస చేస్తున్న దేశపు వాతావరణం వంటి సహజ కారణాల వల్ల జరిగిందా అని శాస్త్రవేత్తలకు ఇప్పటికీ అర్థం కాలేదు.అంతిమంగా, ఈ రుగ్మతలు నిర్దేశిత మైక్రోవేవ్ శక్తి కారణంగా ఉండే అవకాశం ఉందని ఈ విషయంపైయు.ఎస్ నేషనల్ అకాడమీ ఆఫ్ సైన్సెస్ విడుదల చేసిన నివేదిక తెలిపింది. 
thumb|సిండ్రోమ్ సంభవించిన ప్రదేశాలలో హవానాలోని హోటల్ నేషనల్ ఒకటి

## చరిత్ర
హ‌వానా సిండ్రోమ్ తొలిసారి 2016లో క్యూబా రాజ‌ధాని హ‌వానాలో అమెరికా దౌత్యవేత్తలలో ఈ దృగ్విషయం మొదటిసారి గమనించబడింది. 2016 చివరి నాటి అసాధారణమైన, వివరించలేని ఆరోగ్య సమస్యలను ఎదుర్కొన్నారని నివేదికలు రావడం మొదలు అయ్యాయి, తరువాత కెనడియన్ దౌత్యవేత్తలు కూడా ప్రభావితమయ్యారు. నెలల దర్యాప్తు తర్వాత ఈ సంఘటనకు బాధ్యులైన వ్యక్తులు ఎవరూ కనిపించనప్పటికీ, ఆ సమయంలో ట్రంప్ పరిపాలన విదేశీ దౌత్యవేత్తలకు తగినంత రక్షణ కల్పించనందున ఈ సంఘటనలకు క్యూబాను పరోక్షంగా నిందించింది . 2017లో, అధ్యక్షుడు డొనాల్డ్ ట్రంప్ క్యూబా ఈ లక్షణాలకు కారణమయ్యే అనిర్దిష్ట దాడులకు పాల్పడినట్లు ఆరోపించారు. ప్రతిస్పందనగా అమెరికా తన రాయబార కార్యాలయ సిబ్బందిని కనిష్ఠస్థాయికి తగ్గించింది. 2018లో *జెఎఎమ్ఎ అనే జర్నల్*లో ప్రచురితమైన క్యూబాలో ప్రభావితమైన దౌత్యవేత్తల తదుపరి అధ్యయనాలు, దౌత్యవేత్తలు ఏదో ఒక విధమైన మెదడు గాయానికిగురైనట్లు రుజువులను కనుగొన్నాయి, కానీ గాయాలకు గల కారణాన్ని నిర్ధారించలేదు. అమెరికా దౌత్యవేత్తలు, గూఢచారులు, సైనిక సిబ్బందిపై మెక్రోవేవ్‍, రేడియో వేవ్‍ దాడులు జరుగుతున్నట్లు అక్కడి శాస్త్రవేత్తలు భయాందోళనలు వ్యక్తం చేస్తున్నారు, క్యూబా మాత్రమేకాక జర్మ‌నీ, ఆస్ట్రియా, ర‌ష్యా, చైనాలాంటి ఇతర దేశాల్లో ప‌ని చేసే అమెరిక‌న్ అధికారుల్లో కూడా ఇది ఎక్కువ‌గా కనిపించింది.

## లక్ష్యణాలు
లక్షణాలు సాపేక్షంగా నిర్దిష్టంగా ఉండవు, కానీ నరాల నష్టాన్ని సూచిస్తాయి ఆరోగ్య సమస్యలు సాధారణంగా అకస్మాత్తుగా ప్రారంభమవుతాయి: బాధితుడు అకస్మాత్తుగా ఒక నిర్దిష్ట దిశ నుండి వస్తున్నట్లు వారు భావించిన వింత చప్పుడు వినడం ప్రారంభిస్తారు. వారిలో కొందరు దీనిని పీడనంగా లేదా కంపనంగా అనుభవించారు ఈ శబ్దాల కాలవ్యవధి కొన్ని సెకన్ల నుండి ౩౦ నిమిషాల వరకు ఉంది, ఈ లక్ష్యణాలు ఉన్నవారు సాధారణంగా తీవ్రమైన, బాధాకరమైన కంపనాలు లేదా చెవులు లేదా తలలో ఒత్తిడితో జత చేయబడిన పెద్ద శబ్దాలను వింటారు సాధారణ లక్ష్యణాలు వింత శబ్దాలు, తలనొప్పి, చెవుడు, జ్ఞాపకశక్తి కోల్పోవడం, వికారం అనుభవించడం, ప్రభావిత వ్యక్తులు వినికిడి లోపం, జ్ఞాపకశక్తి కోల్పోవడం, వికారం వంటి లక్షణాలను వివరించారు.ప్రభావితమైన వారిలో కొ౦దరు త్వరగా కోలుకున్నప్పటికీ, మరికొ౦దరు నెలల తరబడి కొనసాగే లక్షణాలను కలిగి ఉన్నారు.ఈ ‘హవానా సిండ్రోమ్‌’ బారిన పడిన వారి మెదడు కొద్దిభాగం దెబ్బతిన్నట్లు డాక్టర్లు గుర్తించారు

## మూలాలు


వర్గం:మానసిక రుగ్మతలు
టాయ్‌లెట్ ఏక్ ప్రేమ్ కథ

**టాయ్‌లెట్‌ ఏక్‌ ప్రేమ్‌ కథ** 2017లో విడుదలైన హిందీ సినిమా. వయాకామ్ 18 స్టూడియోస్, క్రియార్జ్ ఎంట‌ర్‌టైన్‌మెంట్, ఫ్రైడే ఫిలిం వర్క్స్, ప్లాన్ సీ స్టూడియోస్, కేప్ అఫ్ గుడ్ ఫిలిమ్స్ ఎల్.ఎల్.పి బ్యానర్ల పై అరుణ భాటియా, విక్రమ్ మల్హోత్రా, శీతల్ భాటియా, నీరజ్ పాండే, ప్రేరణా అరోరా, అర్జున్ ఏన్. కపూర్ నిర్మించిన ఈ సినిమాకు శ్రీ నారాయణ్‌ సింగ్‌ దర్శకత్వం వహించాడు. అక్షయ్ కుమార్, భూమి ఫెడ్నేకర్ ప్రధాన పాత్రల్లో నటించిన ఈ సినిమా 11 ఆగష్టు 2017 న విడుదలైంది.
## నటీనటులు

* అక్షయ్ కుమార్ - కేశవ్ శర్మ 
* భూమి ఫెడ్నేకర్‌ - జయ శర్మ (నీ' జోషి) 
* దివ్యేందు శర్మ  - నారాయణ్ ("నారు") శర్మ ,  కేశవ్ తండ్రి 
* అనుపమ్ ఖేర్- దీనానాథ్  ("డీజే కాకా") జోషి 
* సుధీర్ పాండే  - పండిట్ విమల్నాథ్ శర్మ 
* అతుల్ శ్రీవాస్తవ  -  జగదీష్ జోషి , జయ శర్మ తండ్రి 
* ఆయేషా రజా మిశ్రా - విద్య జోషి, జయ శర్మ తల్లి 
* రాజేష్ శర్మ - మాథుర్ 
*శుభ ఖోటే  - రాంప్యారి ("దాది") శర్మ, కేశవ్ నానమ్మ 
* ముకేశ్ ఎస్ భట్  - రాస్తోగి
* కింతి ఆనంద్ - ప్రధాన్
* రతి శంకర్ త్రిపాఠి - సర్పంచ్ 
* సచిన్ ఖేడేకర్  - డైరెక్టర్  (అతిధి పాత్ర)
* సన ఖాన్ - కేశవ్ ప్రియురాలు   (అతిధి పాత్ర)
* రిచా తివారి  - రిపోర్టర్  
* ఆసిఫ్ ఖాన్  - రిపోర్టర్  (అతిధి పాత్ర)

## మూలాలు

వర్గం:2017 సినిమాలు
వర్గం:హిందీ సినిమాలు
బాలా

**బాలా** 2019లో విడుదలైన హిందీ సినిమా. మ్యాడ్‌డాక్ ఫిలింస్, జియో  స్టూడియోస్  బ్యానర్ల పై దినేష్  విజన్ నిర్మించిన ఈ సినిమాకు  అమర్ కౌశిక్ దర్శకత్వం వహించాడు. ఆయుష్మాన్ ఖురానా, యామి గౌతమ్‌,  భూమి ఫెడ్నేకర్‌ ప్రధాన పాత్రల్లో నటించిన ఈ సినిమా 7 నవంబర్ 2019న విడుదలైంది.

## కథ
బాల్ ముకుంద్ అలియాస్ బాలా (అయుష్మాన్‌ ఖురానా ) కు బట్టతల ఉంటుంది. దీంతో అతన్ని చూసి అంతా నవ్వుతుంటారు. టోపీ పెట్టుకొని తన బట్టతలను కవర్‌ చేస్తుంటాడు.  జుట్టు పెరగడానికి మార్కెట్‌లో దొరికే ప్రతి ఆయుర్వేద నూనెలను వాడుతుంటాడు. అయినా జుట్టు పెరగదు. ఇంకా ఊడిపోతూనే ఉంటుంది. దాంతో హెయిర్ ట్రాన్స్‌ప్లాంటేషన్ చేయించుకోవాలని అనుకుంటాడు. డాక్టర్ వద్దకు వెళ్లి తన సమస్య చెప్పుకుంటాడు. ఈ క్రమంలో పారి మిశ్రా ( యామి గౌతమ్‌) ను  ఇష్టపడతాడు. ఆమె ముందు విగ్గు పెట్టుకొని ప్రేమలో పడేస్తాడు. అయితే అతనికి బట్టతల ఉందన్న విషయాన్ని ఆమెకు తెలిస్తే పరిస్థితేంటి ? బట్టతల పోవడానికి అతను ఏన్ని పాట్లు పడ్డాడు ? అన్నదే మిగతా సినిమా కథ.

## నటీనటులు

*ఆయుష్మాన్ ఖురానా - బాల్ ముకుంద్ "బాలా" శుక్ల 
*భూమి ఫెడ్నేకర్‌ - లతికా త్రివేది 
*యామి గౌతమ్‌ - పారి మిశ్రా 
*జావేద్ జాఫ్రి - బచ్చన్ దుబే 
*సౌరభ్ శుక్ల - హరి శుక్ల — బాలా తండ్రి 
*సీమా పహ్వా  - ఆన్ర  బాజ్పాయ్  
*వరుణ్ శశి రావు  - రోహన్  జోషి  
*దీపికా చిఖ్లియా - సుశీల మిశ్రా  
*సునీతా రాజ్‌వర్ - మంజు బాజ్పాయ్ శుక్ల,  బాలా తల్లి 
*ఉమేష్ శుక్ల  - భువన్  బాజ్పాయ్ , బాలా అమ్మమ్మ 
*అభిషేక్ బెనర్జీ- అజయ్ "అజ్జు" సాయిని 
*చారు అగ్రవాల్ - శృతి కనోజియా
*ధీరేంద్ర కుమార్ గౌతమ్ - విహాన్ శుక్ల  
*సోనమ్ బజ్వా  - "నాహ్ గోరీయే" పాటలో 
*హార్డీ  సంధూ - "నాహ్ గోరీయే" పాటలో 
*అపరశక్తి ఖురానా -   జయేష్ శర్మ (అతిధి పాత్రలో)
*సచిన్ చౌదరి  
*సుమిత్ అరోరా - వివేక్  
*జియా అహ్మద్  - అభిరాజ్ మిశ్రా  
*రన్జాన్ రాజ్  - సుమిత్  సింగ్ 
*సానియా తౌకీర్
*రజత్ సింగ్  
*సునేహ్రి షా  
*సుశీల్ దూబే 
*ముష్తాక్ ఖాన్ - నిఖిల్ రైనా 
*ముక్తేశ్వర్  - మాధవ్ సైనీ 
*ఆనంద్ మిశ్రా - ముకేశ్ మెహతా 
*ప్రభాత్ కుమార్  - రుప్పన్ వాలియా 
*ఆత్మజా పాండే  - వికాస్ త్రిపాఠి 
*సావాన్ నిగమ్ - నంద్ కిషోర్  అరోరా 
*స్వస్తిక చక్రబోర్తి - కీర్తి జోషి 
*శశి వర్మ - హెయిర్ ట్రాన్స్‌ప్లాంటేషన్ డాక్టర్ 
*విజయ్  రాజ్

## మూలాలు

వర్గం:2019 సినిమాలు
వర్గం:హిందీ సినిమాలు
కె.యల్.ఎన్.ప్రసాద్

**కె.యల్.ఎన్. ప్రసాద్** **(1928 - 1987)** భారత పార్లమెంటు సభ్యులు. ప్రముఖ పారిశ్రామిక వేత్త. ఆంధ్రజ్యోతి తెలుగు దినపత్రిక వ్యవస్థాపకులు. 

## జననం
**కానూరి లక్ష్మీ నారాయణ ప్రసాద్ (కె.యల్.ఎన్. ప్రసాద్)** గారు కృష్ణా జిల్లా కౌతవరం గ్రామంలో 1**928 జనవరి 1** న కానూరి దామోదరయ్య,  శాంతమ్మ దంపతులకు జన్మించారు. వీరి ధర్మపత్ని శ్రీమతి ప్రభావతి. వీరికి ఐదుగురు కుమారులు ఇద్దరు కుమార్తెలు.

## పారిశ్రామిక వేత్త
thumb|ఆంధ్రజ్యోతి మొదటిపేజీ 1961, ఆగస్టు, 1
సామన్యమైన చదువుతో అసమాన్యమైన స్థాయికి చేరిన వ్యక్తి. ప్రముఖ సంపాదకుడు నార్ల వెంకటేశ్వరరావు గారి కొరకు కె.యల్.ఎన్.ప్రసాద్ గారు మరికొందరు మిత్రులతో కలసి 1960 జూలై 1న ఆంధ్ర జ్యోతి దిన పత్రికను విజయవాడలో ప్రారంభించారు. ఆంధ్రా బ్యాంకు, లక్ష్మీ ఫిలింస్ వంటి వ్యాపార సంస్థలను నిర్వహించారు.ఆంధ్ర ప్రదేశ్ వాణిజ్యమండలి అధ్యక్షునిగా, ప్రభుత్వ ఆర్ధిక సంఘం చైర్ మన్ గా పనిచేసారు. విజయవాడ మేరిస్ స్టెల్లా మహిళా కళాశాల పాలకవర్గ కమిటీ అధ్యక్షునిగా పనిచేసారు.

## రాజకీయ జీవితం
1970 ఏప్రియల్ 3 న జాతీయ కాంగ్రెస్ తరుపున మొదటి సారి రాజ్యసభకు ఎన్నికైనారు. ఆ తరువాత 1976 లోను 1982 లోనూ వరుసగా రాజ్య సభకు ఏన్నికై  1987 జూలై 16 వరకు 17 సంవత్సరాలు పాటు మరణించే వరకు సభ్యునిగా పనిచేసారు.

## మరణం
కె.యల్.ఎన్. ప్రసాద్ గారు తన 59 ఏళ్ళ వయస్సులో 1987 జూలై 16న మరణించారు.

## మూలాలు

వర్గం:కృష్ణా జిల్లా
వర్గం:రాజ్యసభ సభ్యులు
వర్గం:1928 జననాలు
వర్గం:1987 మరణాలు
వర్గం:పారిశ్రామికవేత్తలు
పుట్టెనహళ్లి సరస్సు

**పుట్టెనహళ్లి సరస్సు** దక్షిణ బెంగుళూరులోని JP నగర్ 7 వ ఫేస్ లో ఉన్న ఒక చిన్న మంచినీటి సరస్సు. ఈ సరస్సు విస్తీర్ణం దాదాపు 13 ఎకరాలు. వర్షం నీరు, కాలువల నీటి ద్వారా సరస్సుకి నీరు వచ్చి చేరుతాయి. ఈ సరస్సు ప్రస్తుతం పుట్టెనహళ్లి నైబర్‌హుడ్ లేక్ ఇంప్రూవ్‌మెంట్ ట్రస్ట్ (PNLIT) ద్వారా పరిరక్షించబడుతుంది.
## చరిత్ర
పుట్టెనహళ్లి సరస్సు బెంగుళూరులో గల సహజమైన సరస్సులలో ఒకటి. ఒకప్పుడు ఈ సరస్సు దగ్గర కాలుష్యం, నిర్లక్ష్యంగా చెత్త వేయటం వంటి వాటి ద్వారా ఇది మురికిగా ఉండేది. కానీ PNLIT ఈ సరస్సు పరిరక్షణ, పునరుద్ధరణ బాధ్యతను తీసుకున్నాక కాస్త మెరుగుపడింది. ఇది స్థానిక నివాసితుల నుండి విరాళాలు సేకరించి సరస్సు ప్రాథమిక అభివృద్ధిని మొదలుపెట్టింది. వృక్ష, జంతుజాల సంక్షేమాన్ని ప్రోత్సహించడానికి ఇతర సారూప్య సంస్థలతో కలిసి అనేక సామాజిక కార్యక్రమాలను నిర్వహించింది.
## చెట్లు,మొక్కలు
పుట్టెనహళ్లి సరస్సు చుట్టూ పెరిగే కొన్ని చెట్లు, మొక్కలు కింద ఇవ్వబడ్డాయి.
*మహోగని
*కదంబ
*పోర్టియా ట్రీ
*సింగపూర్ చెర్రీ
*పారాడైస్ ట్రీ
*గ్మెలినా అర్బోరియా
*బ్యాడ్మింటన్-బాల్ ట్రీ మొదలైనవి.
## పక్షులు
80 జాతులకు పైగా ఉన్న స్థానిక, వలస పక్షుల జాతులను ఇక్కడ గుర్తించారు. ఇది పక్షులను ఇష్టపడే వారికి ఒక అద్భతమైన ప్రదేశంగా మారింది.

*ఇండియన్ స్పాట్-బిల్ డక్
*పర్పుల్ హెరాన్
*యురేషియన్ కూట్
*ఇండియన్ పౌండ్ హెరాన్
*గార్గేనీ
కామన్ కింగ్‌ఫిషర్ వంటి మొదలైన పక్షులు ఈ సరస్సు చుట్టూ కనబడతాయి.
## అభివృద్ధి
కర్ణాటక కాలుష్య నియంత్రణ బోర్డు (KSPCB) సరస్సును స్వచ్ఛమైన నీటితో నింపడానికి సమీపంలోని మురుగునీటి శుద్ధి కర్మాగారం సహాయంతో అభివృద్ధి పనులు మొదలు పెట్టింది. సరలోని కొంత భాగం భవనాలలో ఆక్రమణకు గురైంది. BBMP జాగింగ్ ట్రాక్‌, పార్క్ చుట్టూ ఉన్న సరస్సును శుభ్రం చేసి అభివృద్ధి చేస్తోంది.
## మూలాలు

వర్గం:కర్ణాటక చారిత్రిక ప్రదేశాలు
వర్గం:కర్ణాటక సరస్సులు
వర్గం:నీటి వనరులు
జగదీశ్ ముఖి

**జగదీశ్ ముఖి** భారత దేశానికి చెందిన రాజకీయ నాయకుడు, అసోం గ‌వ‌ర్న‌ర్‌గా  2017 అక్టోబరు 10 నుండి - *2023 ఫిబ్రవరి 14 వరకు పనిచేసారు.* ఇతను భారతీయ జనతా పార్టీకి చెందిన రాజకీయ నాయకుడు.  ఇంతకు పూర్వం అండమాన్ నికోబర్ దీవులకు లెఫ్టినెంట్ గవర్నరుగా సేవలందించాడు.

## ప్రారంభ జీవితం
ముఖి 1942 డిసెంబర్ 1న ఒక హిందూ కుటుంబంలో జన్మించాడు. 1965 లో రాజస్థాన్ రాష్ట్రం ఆళ్వార్ జిల్లా లోని  రాజ్ రిషి కళాశాల నుండి బి.కామ్, ఆ తరువాత 1967లో ఢిల్లీ విశ్వవిద్యాలయం నుండి ఏం. కామ్ పట్టా పొందాడు. రాజకీయాల్లోకి రాకముందు ఇతను ఢిల్లీ విశ్వవిద్యాలయం అనుబంధ కళాశాల అయిన షహీన్ భగత్ సింగ్ కళాశాలలో ప్రొఫెసర్ గా ఉండేవాడు. 1995 అక్టోబర్ లో కురుక్షేత్ర విశ్వవిద్యాలయం నుండి పి.హెచ్.డి పట్టా పొందాడు. 

ముఖి  1970 లో ప్రేమగౌర్ ని వివాహం చేసుకున్నాడు. వీరికి ఒక కుమారుడు, ఒక కుమార్తె. 

## మూలాలు

## బయటి లంకెలు

* జగదీశ్ ముఖి

వర్గం:1942 జననాలు
వర్గం:భారతీయ జనతా పార్టీ రాజకీయ నాయకులు
వర్గం:మిజోరం గవర్నర్లు
వర్గం:నాగాలాండ్ గవర్నర్లు
వర్గం:అసోం గవర్నర్లు
నిజామియా ప్రభుత్వ జనరల్ హాస్పిటల్

**నిజామియా ప్రభుత్వ జనరల్ హాస్పిటల్** (**ప్రభుత్వ యునాని హాస్పిటల్‌**) తెలంగాణ రాష్ట్ర రాజధాని హైదరాబాదులో ఉన్న ఒక ప్రభుత్వ జనరల్ హాస్పిటల్. జనరల్ మెడిసిన్, యునానీ మెడిసిన్ ఈ హాస్పిటల్ ప్రత్యేకత. నిజాం కాలంలో స్థాపించబడిన ఈ హాస్పిటిల్ చారిత్రాత్మక చార్మినార్ సమీపంలో ఉంది. ఈ ప్రాంగణంలో ప్రభుత్వ నిజామియా టిబ్బి కళాశాల కూడా ఉంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

[కుడి|thumb| యునాని ఆసుపత్రి శంకుస్థాపనలో [మీర్ ఉస్మాన్ అలీ ఖాన్|7వ నిజాం అసఫ్ జా (ఎడమ), ఆర్థిక మంత్రి అక్బర్ హైదరీ (కుడి)]]
కుడి|thumb| ప్రభుత్వ నిజామియా జనరల్ హాస్పిటల్

## చరిత్ర
హైదరాబాదు రాజ్య చివరి (7వ) నిజాం మీర్ ఉస్మాన్ అలీ ఖాన్ 1926లో ఈ నిజామియా జనరల్ హాస్పిటల్ ను నిర్మించాడు.

## హాస్పిటల్
ఈ హాస్పిటల్ లో గైనకాలజీ, శస్త్ర చికిత్స, డెంటిస్ట్రీ, నేత్ర వైద్యం, పాథాలజీ మొదలైన విభాగాలు ఉన్నాయి. పక్షవాతం, ఫంక్షనల్ న్యూరోలాజికల్ డిజార్డర్స్, వైరల్ హెపటైటిస్ మూత్రపిండ కాలిక్యులి, నెఫ్రిటిస్, పైలోనెఫ్రిటిస్, మధుమేహం, డయాబెటిక్ అల్సర్స్, సైనసైటిస్, ఉబ్బసం, స్థూలకాయం, మొలలు, ఫిస్టులా-ఇన్-అనో, క్రానిక్ నాన్-స్పెసిఫిక్ అల్సర్స్, లైంగిక సమస్యలు, వ్యాధులు, వంశ రుగ్మతలకు చెందినవాటిలో ఈ హాస్పిటల్ యునానీ ఔషధ సేవలను అందిస్తుంది.

## వివరాలు
# ఇందులో మొత్తం 180 పడకలు ఉన్నాయి.
# హౌస్ సర్జన్‌షిప్ పూర్తి చేయడానికి 50 హాస్పిటల్ అండర్ గ్రాడ్యుయేట్ సీట్లు ఉన్నాయి.
# 63మంది ఆసుపత్రి వైద్య సిబ్బంది ఉన్నారు. 104మంది మినిస్టీరియల్, పారా మెడికల్, 4వ తరగతి సిబ్బంది ఉన్నారు.
# రోజుకు సగటు 600-700మంది ఔట్ పేషెంట్స్, 120-130మంది ఇన్ పేషెంట్ ఉంటుంది.

## ఇతర వివరాలు
కరోనా వ్యాధి వచ్చిన సమయంలో ఈ వ్యాధి సోకిన వారిని ఈ హాస్పిటల్ చేర్చుకొని చికిత్స అందజేశారు.

## ఇవికూడా చూడండి
* ప్రభుత్వ నిజామియా టిబ్బి కళాశాల

## మూలాలు

## బయటి లింకులు

వర్గం:హైదరాబాదు వారసత్వ నిర్మాణాలు
వర్గం:1926 స్థాపితాలు
వర్గం:తెలంగాణ ఆసుపత్రులు
పుట్టెనహల్లి సరస్సు (యలహంక)

**పుట్టెనహల్లి సరస్సు** బెంగుళూరుకు ఉత్తరాన 14 కిలోమీటర్ల దూరంలో ఉన్న యలహంక సమీపంలో ఉంది. 10 హెక్టార్ల విస్తర్ణంలో ఈ సరస్సు విస్తరించి ఉంది. ఇదే పేరుతో JP నగర్ దక్షిణ బెంగుళూరులో మరో పుట్టెనహళ్లి సరస్సు ఉంది. 

## అభివృద్ధి కార్యక్రమాలు
స్థానిక ప్రదేశానికి చెందిన ఎనిమిది మంది వ్యక్తులు పక్షులను రక్షించడానికి, ప్రభుత్వ సహాయంతో సరస్సులో జీవవైవిధ్యాన్ని పెంచడానికి "యలహంక పుట్టెనహళ్లి సరస్సు, పక్షుల సంరక్షణ ట్రస్ట్" అనే ట్రస్ట్‌ను ప్రారంభించారు.  సరస్సును జీవ వైవిధ్య ప్రదేశంగా మార్చడానికి, ప్రభుత్వం, ట్రస్ట్ లు కృషి చేస్తున్నాయి.
### వేక్ ది లేక్
క్షీణించి పోతున్న సరస్సులను పునరుద్ధరించడానికి  'వేక్ ది లేక్' కార్యక్రమం ప్రారంభించబడింది. ఈ కార్యక్రమంలో భాగంగానే పుట్టెనహల్లి సరస్సును అభివృద్ధి పరుస్తున్నారు. సరస్సు చుట్టూ నివసిస్తున్న సమాజాన్ని చైతన్యపరచడం, సరస్సును పునరుద్ధరించడమే ఈ కార్యక్రమ లక్ష్యం.
## పక్షులు
జీవవైవిధ్య నిపుణులు ఇక్కడ 49 జాతుల పక్షులను కనుగొన్నారు.  ఆ పక్షులలో డార్టర్స్, పెయింట్ క్రెన్స్, నైట్ హెరాన్స్, పర్పుల్ హెరాన్స్, పౌండ్ హెరాన్స్, ఎగ్రెట్స్, ఆసియన్ ఓపెన్‌బిల్ క్రేన్స్, యురేషియన్ స్పూన్‌బిల్స్, స్పాట్-బిల్ పెలికాన్స్, లిటిల్ గ్రెబ్స్, స్మాల్ కార్మోరెంట్స్, ఇండియన్ స్పాట్-బిల్ డక్స్, పర్పుల్ మూరెన్స్, కామన్ శాండ్‌పైపర్‌లు ముఖ్యమైనవి.

## మూలాలు

వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
ది గ్రేట్ ఖలీ

ది గ్రేట్ ఖలీ అసలు పేరు దలీప్ సింగ్ రాణా. ఆయన 1972 ఆగస్టు 27న జన్మించారు. ఇతను ఒక భారతీయ ప్రొఫెషనల్ రెజ్లర్, నటుడు, మాజీ పవర్‌లిఫ్టర్. ఖలీ 1972 ఆగస్టు 27 న భారతదేశంలోని హిమాచల్ ప్రదేశ్‌లో జన్మించాడు. అతను 1995, 1996 రెండింటిలోనూ మిస్టర్ ఇండియా టైటిల్ గెలుచుకున్నాడు. అతను వరల్డ్ రెజ్లింగ్ ఎంటర్‌టైన్‌మెంట్ (డబ్ల్యూడబ్ల్యూఈ) లో బాగా ప్రసిద్ధి చెందాడు. తన వృత్తిపరమైన కుస్తీ వృత్తిని ప్రారంభించడానికి ముందు, అతను పంజాబ్ రాష్ట్ర పోలీసు అధికారి. 2021 ఏప్రిల్ 07 న, ది గ్రేట్ ఖాలిని 2021 యొక్క WWE హాల్ ఆఫ్ ఫేమ్ క్లాస్‌లో చేర్చారు. ఇతని పొడవు 7 అడుగుల మూడు అంగుళాలు, బరువు సుమారు 200 కిలోలు.

## ప్రారంభ జీవితం
దలీప్ సింగ్ రాణా 1972 ఆగస్టు 27 న హిమాచల్ ప్రదేశ్‌లోని ఒక పేద హిందూ రాజ్‌పుత్ కుటుంబంలో జన్మించారు, అతను ఏడుగురు సోదరులలో ఒకడు. అతని తండ్రి పేరు జ్వాలా సింగ్, అతని తల్లి పేరు తండి దేవి. 2002 ఫిబ్రవరి 27 న హర్మిందర్ కౌర్‌ను వివాహం చేసుకున్నాడు. &nbsp;అతను పొగాకు, ఆల్కహాల్‌ను ద్వేషిస్తున్నట్లు పేర్కొన్నాడు. తన మారుపేరు "ది గ్రేట్ కాళి" హిందూ దేవత కాళి నుండి ఉద్భవించిందని, అతను దైవిక శక్తిని కలిగి ఉంటాడని పేర్కొన్నాడు . &nbsp;అతని తాత 6 అడుగుల 6 అంగుళాల పొడవు,  అతని తల్లిదండ్రులు సగటు ఎత్తుతో ఉన్నారు. సింగ్ శిక్షణ షెడ్యూల్‌లో రోజువారీ రెండు గంటల ఉదయం, సాయంత్రం బరువు శిక్షణ ఉంటుంది. అతను తన స్థూలకాయం నియంత్రణలో ఉంచుకోవడానికి కఠినమైన రోజువారీ ఆహారాన్ని అనుసరించాల్సి ఉంటుంది, చపాతీలు, పళ్లరసాలు, పండ్లుతో సహా ఒక గాలన్ పాలు, ఐదు కోళ్లు, రెండు డజన్ల గ్రుడ్లు ఆహారంగా తీసుకుంటాడు తన ప్రొఫెషనల్ రెజ్లింగ్ కెరీర్ ప్రారంభించడానికి ముందు, అతను పంజాబ్ స్టేట్ పోలీస్ అధికారి. అతను నాలుగు హాలీవుడ్ చిత్రాలు, రెండు బాలీవుడ్ చిత్రాలు, అనేక టెలివిజన్ కార్యక్రమాలలో కూడా నటించాడు.

## డబ్ల్యుడబ్ల్యుఈ
గ్రేట్ ఖలీ వరల్డ్ రెజ్లింగ్ ఎంటర్టైన్మెంట్ (WWE) సూపర్ స్టార్లతో పోరాడాడు, వీరిలో జాన్ సెనా, బాటిస్టా, షాన్ మైఖేల్స్ఇంకా ఇండక్టీ కేన్ ఉన్నారు, అతను ది గ్రాండ్ స్టేజ్ ఆఫ్ థెమ్ ఆల్, రెజిల్ మానియాలో తన మొదటి విజయాన్ని సాధించాడు.
## రాజకీయ జీవితం
దలీప్‌ సింగ్‌ రాణా 2022 ఫిబ్రవరి 10న ఢిల్లీలోని భారతీయ జనతా పార్టీ కేంద్ర కార్యాలయంలో భారతీయ జనతా పార్టీలో చేరాడు.

## మూలాలు


వర్గం:మల్ల యుద్ధపు క్రీడాకారులు
వర్గం:క్రీడాకారులు
వర్గం:మల్లయోధులు
డోనాల్డ్ బ్రాడ్‌మాన్

**సర్ డోనాల్డ్ జార్జ్ బ్రాడ్‌మన్** (27 ఆగస్టు 1908–25 ఫిబ్రవరి 2001), తరచుగా *ది డాన్ అని* పిలువబడే, ఆస్ట్రేలియన్ క్రికెటర్, అతను ప్రపంచంలోనే గొప్ప బ్యాట్స్‌మన్‌గా పరిగణించబడ్డాడు. టెస్ట్ క్రికెట్‌లో అతని బ్యాటింగ్ సగటు 99.97,20 సంవత్సరాల క్రీడా జీవితంలో, బ్రాడ్‌మాన్ స్థిరంగా స్కోరులను నమోదు చేస్తూ, మాజీ ఆస్ట్రేలియా కెప్టెన్ బిల్ వుడ్‌ఫుల్ ఉద్దేశంలో "ఆస్ట్రేలియా జట్టులో ముగ్గురు బ్యాట్స్‌మాన్‌లకు సమం" అని పేర్కొనే స్థాయికి చేరుకున్నాడు. అతను కేవలం రెండేళ్లలో అట్టడుగు స్థాయి నుండి ఆస్ట్రేలియన్ టెస్ట్ క్రికెట్ జట్టులో చేరాడు. డాన్ చిన్న వయస్సులోనే కెరీర్ ఉన్నత స్థాయికి చేరుకున్నాడు. అతను 22 సంవత్సరాల వయస్సు వచ్చేసరికి, అనేక రికార్డులు సృష్టించాడు, వాటిలో కొన్ని ఇప్పటికీ  అతని పేరుతోనే ఉన్నాయి. అతని స్కోర్‌ను నియంత్రించడానికి ప్రత్యేకంగా ఇంగ్లాండ్ బాడీలైన్ అని పిలిచే ఒక వివాదస్పద వ్యూహాలను రూపొందించింది. . 21 సంవత్సరాల మూడు నెలల పాటు కొనసాగిన ఫస్ట్ క్లాస్ కెరీర్ లో అతను ప్రతి మూడు ఇన్నింగ్స్ లకు ఒకసారి సెంచరీ చేశాడు. 1948ఇంగ్లాండ్ ఆస్ట్రేలియా పర్యటనలో చివరి టెస్టులో అతను 4 పరుగులు చేయగలిగితే, అతను ఈరోజు సగటున 100 పరుగులు చేసేవాడు, కానీ దురదృష్టవశాత్తు అతను సున్నా వద్ద అవుట్ అయ్యాడు, అందువలన అతని సగటు 99.94%. అతను 52 టెస్టుల్లో 99.94 సగటుతో 6996 పరుగులు చేశాడు.

## గణాంకాలు
టెస్ట్ మ్యాచ్‌లలో ప్రదర్శన

### అన్ని మ్యాచ్‌లలో ప్రదర్శన [ మూలాన్ని సవరించండి ]

## మూలాలు


వర్గం:ఆస్ట్రేలియా క్రికెట్ క్రీడాకారులు
దుర్గామతి

**దుర్గామతి** 2020లో హిందీలో విడుదలైన హారర్‌ థ్రిల్లర్‌ సినిమా . 2018లో తెలుగులో విడుదలైన  'భాగమతి' సినిమాను హిందీలో రీమెక్‌ చేశారు. అబున్ దంతియా ఎంట‌ర్‌టైన్‌మెంట్, టీ - సిరీస్, కేప్ అఫ్ గుడ్ ఫిలిమ్స్ బ్యానర్ల పై విక్రమ్ మల్హోత్రా, భూషణ్ కుమార్ , అక్షయ్ కుమార్, క్రిషన్ కుమార్ నిర్మించిన ఈ సినిమాకు జి. అశోక్ దర్శకత్వం వహించాడు. భూమి ఫెడ్నేకర్‌ , అర్షద్ వార్సీ, జిష్షు సేన్ గుప్తా, మహి గిల్ ప్రధాన పాత్రల్లో నటించిన ఈ సినిమా 11 డిసెంబర్ 2020న అమెజాన్‌ ప్రైమ్‌ ఓటీటీ లో విడుదలైంది.
## కథ
చంచల్ చౌహన్  (భూమి ఫెడ్నేకర్‌) ఒక ఐఏఎస్ అధికారి. ఆమె తనకు కాబోయే భర్తను చంపిన కేసులో జైలు శిక్ష అనుభవిస్తుంటుంది.  చంచల నుంచి సమాచారం రాబట్టాలని అనుకుంటారు.మంత్రి ఈశ్వర్ ప్రసాద్ (అర్షద్ వార్సీ) గురించి తెలుసుకునే క్రమంలో ఆమెను ఓ ప్రైవేట్ ప్లేస్ లో ఇంటరాగేషన్ చేయాలని చూస్తారు. అందుకోసం ఆమెను జైలు నుంచి అటవీ ప్రాంతంలో ఉండే పాడుబడ్డ బంగ్లాకు తరలిస్తారు. ఆ బంగ్లాకు వెళ్లాక అనూహ్య పరిణామాలు జరుగుతాయి.  భాగమతి బంగ్లాగా పేరున్న దాని వెనుక కథేంటి ? ఇంతకీ చంచల తనకు కాబోయే భర్తను ఎందుకు చంపింది?? మంత్రి నిజంగా అవినీతి పరుడా?? చివరికి చంచల కేసు నుంచి బయటి పడిందా లేదా ? అనేదే మిగతా సినిమా కథ.

## నటీనటులు

* భూమి ఫెడ్నేకర్‌ - చంచల్ చౌహన్ ఐఏఎస్  / దుర్గామతి
* అర్షద్ వార్సీ - కేంద్ర మంత్రి ఈశ్వర్ ప్రసాద్ 
*జిష్షూసేన్ గుప్తా  - ఏసీపీ అభయ్ సింగ్  
* మహి గిల్  - సిబిఐ చీఫ్ శతాక్షి గంగూలీ 
* కరణ్ కపాడియా - శక్తి  సింగ్ 
* ప్రభాత్ ఘునందన్ - అజయ్  యాదవ్ 
* అశోక్ శర్మ - అజయ్ తండ్రి 
*ధనరాజ్ - నంద్ సింగ్ 
*బ్రీజ్ భూషణ్ శుక్ల - గోపి 
* ఆదా సింగ్ - శతాక్షి కూతురు 
* షోయబ్ అలీ - సోధి
* సుబేన్ద్ర  గుప్త  
* చానన్ విక్కీ  రాయ్ 
* అమిత్ బెహ్ల్ 
* కే. దుర్గ  ప్రసాద్  
* ముస్కాన్ లల్వాని 
* అనంత్ మహదేవన్ 
* తాన్యా అబ్రాల్

## మూలాలు

వర్గం:2020 సినిమాలు
వర్గం:హిందీ సినిమాలు
విధేయన్

***విధేయన్***, 1994లో విడుదలైన మలయాళ సినిమా. జనరల్ పిక్స్ బ్యానరులో కె. రవీంద్రన్ నాయర్ నిర్మించిన ఈ సినిమాకు అడూర్ గోపాలక్రిష్ణన్ దర్శకత్వం వహించాడు. ఈ సినిమాలో మమ్ముట్టి, ఎంఆర్ గోపకుమార్, తన్వి ఆజ్మీ ప్రధాన పాత్రలు పోషించగా, విజయ భాస్కర్ సంగీతం అందించాడు. మలయాళ రచయిత పాల్ జకారియా రాసిన *భాస్కర పట్టెలరుమ్ ఎన్టీ జీవితం* అనే నవల ఆధారంగా ఈ సినిమా రూపొందింది.

భారత జాతీయ చలనచిత్ర పురస్కారాలలో ఈ సినిమాకు మలయాళంలో ఉత్తమ ఫీచర్ ఫిల్మ్, జాతీయ ఉత్తమ నటుడు (మమ్ముట్టి) అవార్డులు వచ్చాయి. కేరళ రాష్ట్ర చలనచిత్ర అవార్డులలో ఉత్తమ చిత్రంతోపాటు అనేక అవార్డులను గెలుచుకుంది.

## నటవర్గం

* మమ్ముట్టి (భాస్కర పటేలర్‌)
* ఎంఆర్ గోపకుమార్ (థమ్మీ)
* తన్వి అజ్మీ (భాస్కర పటేలర్ భార్య)
* సబిత ఆనంద్ (ఓమన)
* అలియర్
* బాబు నంబూతిరి
* కెపిఏసి అజీజ్
* ప్రొ. కెవి తంపి
* కృష్ణన్ కుట్టినాయర్
* నవీన్ డి. పాడిల్

## నిర్మాణం
జకారియా రాసిన ఈ నవల పటేలా శేఖర గౌడ (శిరాడి శేఖర) అనే నిజ జీవిత పాత్రను దృష్టిలో ఉంచుకొని రాయబడింది. రచయిత జటారియా కర్ణాటకలోని మంగళూరు సమీపంలో నివసిస్తున్నప్పుడు ఈ పటేలార్ కథలు విన్నాడు. సినిమా విడుదలైన తర్వాత, అడూర్ సినిమాపై జకారియాతో గొడవ పెట్టుకున్నాడు. అడూర్ తన కథను హిందుత్వంతో నింపాడని జకారియా అన్నాడు.

## అవార్డులు
; 1993 భారత జాతీయ చలనచిత్ర పురస్కారాలు
* జాతీయ ఉత్తమ నటుడు - మమ్ముట్టి
* మలయాళంలో ఉత్తమ ఫీచర్ ఫిల్మ్ - అడూర్ గోపాలక్రిష్ణన్

; కేరళ రాష్ట్ర చలనచిత్ర పురస్కారాలు
* ఉత్తమ చిత్రం - కె. రవీంద్రన్ నాయర్ (నిర్మాత), అడూర్ గోపాలక్రిష్ణన్ (దర్శకుడు)
* ఉత్తమ దర్శకుడు - అడూర్ గోపాలక్రిష్ణన్
* ఉత్తమ నటుడు - మమ్ముట్టి
* ఉత్తమ కథ - పాల్ జకారియా
* ఉత్తమ స్క్రీన్ ప్లే - అడూర్ గోపాలక్రిష్ణన్
* కేరళ రాష్ట్ర చలనచిత్ర అవార్డులు: స్పెషల్ జ్యూరీ అవార్డు - ఎంఆర్ గోపకుమార్

; ఇతర అవార్డులు
* రోటర్‌డామ్ ఇంటర్నేషనల్ ఫిల్మ్ ఫెస్టివల్‌లో ఎన్ఈటిపిఏసి అవార్డు
* ఇంటర్‌ఫిల్మ్ అవార్డు - మన్‌హీమ్ -హైడెల్‌బర్గ్ అంతర్జాతీయ చలన చిత్రోత్సవం
* ఫీచర్ ఎఫ్ఐపిఆర్ఈఎస్సిఐ, స్పెషల్ జ్యూరీ ప్రైజ్, సింగపూర్

## మూలాలు

## బయటి లింకులు
* 

వర్గం:1994 సినిమాలు
వర్గం:మలయాళ సినిమాలు
ఉష్ణ యంత్రం

**ఉష్ణ యంత్రం** అంటే ఉష్ణాన్ని లేదా వేడిని యాంత్రిక శక్తిగా మార్చే యంత్రం. యాంత్రిక శక్తితో వివిధరకాలైన పని చేయించవచ్చు. ఏదైనా పదార్థాన్ని అధిక ఉష్ణోగ్రత నుంచి తక్కువ ఉష్ణోగ్రతకు తీసుకు రావడం ద్వారా ఉష్ణయంత్రం పని చేస్తుంది. ఇందులో ఉష్ణం ఉష్ణజనకం నుంచి ఉత్పన్నమై వర్కింగ్ బాడీ ద్వారా సింక్ లోకి వెళుతుంది. ఈ పద్ధతిలో కొంత ఉష్ణం, యంత్రం లోపల ఉన్న వాయువు లేదా ద్రవం లక్షణాలను బట్టి పని రూపంలోకి మారుతుంది. ఉష్ణయంత్రాలు మిగతా యంత్రాలకంటే భిన్నమైనవి ఎందుకంటే వీటి సామర్థ్యం కార్నాట్ సిద్ధాంతానికి లోబడి ఉంటుంది.

ఉష్ణయంత్రాలు ప్రాచీన కాలం నుండి తెలిసినవే, కానీ 18 వ శతాబ్దంలో పారిశ్రామిక విప్లవం నుంచి మాత్రమే ఉపయోగకరమైన పరికరాలుగా తయారు చేయబడ్డాయి. అవి నేటికీ అభివృద్ధి చెందుతూనే ఉన్నాయి.

## నిత్యజీవిత ఉదాహరణలు
థర్మల్ పవర్ స్టేషన్, అంతర్గత దహన యంత్రం (Internal combustion engine - ICE), రిఫ్రిజిరేటర్లు, హీట్ పంపులు మొదలైనవి నిత్యజీవితంలో కనిపించే ఉష్ణయంత్రాలకు ఉదాహరణలు. సాధారణంగా ఉష్ణయంత్రాలు వాయు నియమాలననుసరించి సంకోచం, వ్యాకోచం చెందే వాయువు ధర్మాలను; వాయు, ద్రవ స్థితుల్లోకి జరిగే మార్పులను ఆధారంగా చేసుకుని పనిచేస్తాయి.

## మూలాలు

వర్గం:యంత్రాలు
అంతర్గత దహన యంత్రం

**అంతర్గత దహన యంత్రం** (ఆంగ్లం: Internal combustion engine), ఒక ఉష్ణ యంత్రం. ఇది ఇంధనాన్ని ఏదైనా ఆక్సీకరణి (Oxidizer) (సాధారణంగా గాలి) సహాయంతో, వ్యాపన ద్రవ వలయం (working fluid circuit) కలిగిన ఒక గదిలో దహనం చేస్తుంది. అంతర్గత దహన యంత్రంలో ఇంధన దహనం ద్వారా ఉత్పన్నమైన అధిక ఉష్ణోగ్రత, అధిక పీడనం కలిగిన వాయువులు వ్యాకోచం చెంది, ఇంజన్ లోని కొంత భాగం మీద నేరుగా బలాన్ని ప్రయోగిస్తుంది. ఈ బలం సాధారణంగా పిస్టన్లు (ముషలకం), ఏదైనా పరివర్తకం (turbine) రెక్కలు, తిరగలి పరికరం, లేదా నాజిల్ మీద ప్రయోగించబడుతుంది. ఈ బలం వల్ల ఈ వస్తువులు కొంత దూరం జరిగి ఏదైనా ఉపయోగకరమైన పని జరుగుతుంది. ఈ విధంగా రసాయన శక్తి, యాంత్రిక శక్తిగా మారుతుంది. ఈ యంత్రాలు బహిర్గత దహన యంత్రాల స్థానంలో వచ్చి చేరి యంత్రాల పరిమాణాన్ని తగ్గించాయి.

మొదటి అంతర్గత దహన యంత్రాన్ని 1860 లో ఎటిన్నె లెనాయిర్ అనే శాస్త్రవేత్త కనిపెట్టాడు. మొదటి ఆధునిక అంతర్గత దహన యంత్రాన్ని 1876 లో నికోలస్ ఒటో కనిపెట్టాడు. దీన్నే ఒటో ఇంజిన్ అని కూడా అంటారు.

అంతర్గత దహన యంత్రాలు సాధారణంగా శిలాజ ఇంధనాల నుంచి లభించే శక్తి దట్టంగా కేంద్రీకృతమైన గ్యాసోలిన్, డీజిల్ లాంటి ఇంధనాల సహాయంతో పని చేస్తాయి. స్థిరంగా పనిచేసే యంత్రాలు ఉన్నప్పటికీ వీటిని ఎక్కువగా కార్లు, విమానాలు, ఓడల్లాంటి కదిలే వాహనాల్లో ఎక్కువగా వాడుతూ ఉంటారు.

## స్పార్క్ ప్లగ్
స్పార్క్ ప్లగ్ అనేది అంతర్గత దహన యంత్రంలో ఒక స్పార్క్‌ను ఉత్పత్తి చేయడానికి ఉపయోగించే ఒక విద్యుత్ పరికరం, ఇది దహన చాంబర్‌లోని గాలి-ఇంధన మిశ్రమాన్ని మండిస్తుంది. 

## మూలాలు

వర్గం:యంత్రాలు
మృత్యుంజయ చిలువేరు

**మృత్యుంజయ చిలువేరు,** తెలంగాణ రాష్ట్రానికి చెందిన కార్టూనిస్ట్. గత 25 ఏళ్ళుగా కార్టూనిస్టుగా సుమారు పదహారువేల కార్టూన్లు, క్యారికేచర్లు గీసి జాతీయ, అంతర్జాతీయ స్థాయిలో గుర్తింపు, పురస్కారాలు అందుకున్నాడు. పొలిటికల్ కార్టూన్లు ఇతని ప్రత్యేకత.
## జననం, విద్యాభ్యాసం
మృత్యుంజయ 1974, జనవరి 14న రామలింగం, అనసూయ దంపతులకు యాదాద్రి భువనగిరి జిల్లా, భూదాన్ పోచంపల్లి మండలం, భూదాన్ పోచంపల్లి గ్రామంలో జన్మించాడు. తండ్రి రామలింగం చేనేత కళాకారుడిగా అగ్గిపెట్టెలో పట్టే చీరెను, కుట్టులేకుండా మూడుకొంగుల చీరెను, రాజకీయనాయకుల పోట్రయిట్లను, కొత్తకొత్త డిజైన్స్ తో చీరలను నేసేవాడు. అమ్మ అనసూయ విద్యావంతురాలు. అమ్మ నుండి చదవడం, తండ్రి నుంచి బొమ్మలు గీయడం నేర్చుకున్నాడు.

## కళారంగం
కట్టెల పొయ్యిమీద చేసే వంటతో ఇంటి గోడలు నల్లగా మసిబారినపుడు, ఆ గోడలనే బ్లాక్ బోర్డుగా చేసుకొని బూడిదతో చిన్నచిన్న బొమ్మలు గీసేవాడు. బడి వయసులోనే ‘చిలువేరు మృత్యుంజయ’ పేరుతో సోషల్ కార్టూన్లు గీసిన మృత్యుంజయ, 1990లో పదవతరగతి చదువుతున్న సమయంలో వేసిన సోషల్ కార్టూన్ ఆదివారం ఆంధ్రప్రభ అనుబంధంలో అచ్చయ్యింది.

## ఉద్యోగ జీవితం
1996లో దాసరి నారాయణరావు ఆధ్వర్యంలో వచ్చిన ‘బొబ్బిలి పులి‘ పొలిటికల్ వీక్లీలో ఎడిటర్ కె.ఎన్.వై. పతంజలి ద్వారా స్టాఫ్ కార్టూనిస్టుగా అవకాశం రావడంతో అక్కడ మూడేళ్ళపాటు ఉద్యోగం చేశాడు. ఆ తరువాత ఎం.వి.ఆర్. శాస్త్రి సంపాదకత్వంలో వచ్చిన ‘ఆంధ్రభూమి’ దినపత్రికలో చేరి 2007 వరకు పనిచేసాడు. తర్వాత ‘టివీ5’లో హెడ్ ఆఫ్ ది యానిమేషన్’గా చేరాడు. డైలీ వేసే పొలిటికల్ కార్టూన్లను ‘యానిమేషన్’ రూపంలో 3డి, 2డిలలో ‘రాజకీయ భేతాళం’, ఇదండి సంగతి’ పేర్లతో నాలుగు సంవత్సరాలపాటు కొనసాగించాడు. 2011 ఉగాది రోజున నమస్తే తెలంగాణ దినపత్రికలో చేరాడు. అందులో తెలంగాణ ఉద్యమ అంశాలమీద రకరకాల భావోద్వేగాలతో కూడిన కార్టూన్లు గీసి, తెలంగాణ ఉద్యమంలో తనవంతు కృషిచేశాడు.

## కార్టూన్ ప్రదర్శనలు

# 2014, జూన్ 2న తెలంగాణ రాష్ట్రం ఏర్పడిన తరువాత జూన్ 8వ తేదిన కొత్త రాష్ట్రంలో మొట్టమొదటి సాంస్కృతిక కార్యక్రమంలో భాగంగా తెలంగాణ రాష్ట్ర భాషా సాంస్కృతికశాఖ ఆధ్వర్యంలో రవీంద్రభారతిలో మృత్యంజయ గీసిన తెలంగాణ ఉద్యమ కార్టూన్లను 'నా కార్టూన్ ప్రదర్శన అరవైఏళ్లు – అరవై కార్టూన్లు' పేరుతో ప్రదర్శించబడ్డాయి.
# బెంగుళూరులో ఐఐసీ వారి ఆధ్వర్యంలో ‘లైన్స్ బిహైండ్ ది స్మైల్స్' పేరుతో క్యారికేచర్ ప్రదర్శన ఏర్పాటు చేయబడింది.

## పురస్కారాలు
# యూత్ అండ్ ఎయిడ్స్ నేషనల్ కార్టూన్ కాంటెస్ట్ (సత్యం ఫౌండేషన్)
# ఉత్తమ కార్టూనిస్టు అవార్డు (నవతెలంగాణ)
# కళారత్న అవార్డు (వంశీ ఆర్ట్స్)
# మాయా కామత్ అవార్డు (బెంగుళూరు)
# బెస్ట్ పొలిటికల్ కార్టూనిస్టు అవార్డు (హైబిజ్ టీవీ)
# లైఫ్ టైం అచీవ్మెంట్ అవార్డు 2020 (కార్టూన్ వాచ్ పత్రిక)
# 2024: కార్టూనిస్ట్  విభాగంలో తెలుగు విశ్వవిద్యాలయం - కీర్తి పురస్కారం (2022)

## పుస్తకాలు
# ఉద్యమ గీత (తెలంగాణ మలిదశ ఉద్యమకాలంలోని వివిధ ఘట్టాలను ప్రతిబింబించే కార్టూన్ల సంకలనం)
# ఎకోస్ ఆఫ్ లైన్స్ (మృత్యుంజయ గీసిన కార్టూన్లు, క్యారికేచర్ల ఇంగ్లీషు సంకలనం)
# హరితహాసం (కార్టూన్ సంకలనం)
పై రెండు పుస్తకాలను 2021, ఆగస్టు 25న, మూడవ పుస్తకంను 2023, జూన్ 19న ప్రగతి భవన్ లో ముఖ్యమంత్రి కె. చంద్రశేఖర్ రావు ఆవిష్కరించాడు.

## మూలాలు

వర్గం:1974 జననాలు
వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా పాత్రికేయులు
వర్గం:కార్టూనిస్టులు
వర్గం:వ్యంగ్య చిత్రకారులు
వర్గం:తెలుగు వ్యంగ్య చిత్రకారులు/కార్టూనిస్ట్‌లు
హైదరాబాద్‌లోని ఫ్లైఓవర్‌లు, అండర్ పాస్‌లు

తెలంగాణ రాష్ట్ర రాజధాని హైదరాబాదు వైశాల్యం పరంగా భారతదేశంలో నాల్గవ అతిపెద్ద నగరం. దాని మొత్తం మెట్రో వైశాల్యం  కాగా, అక్కడ 10 మిలియన్లకు పైగా జనాభా ఉంది. హైదరాబాదు మహానగరం 1591లో స్థాపించబడినందున, నిత్యం పెరుగుతున్న నగర జనాభాకు ప్రస్తుతమున్న రోడ్లు సరిపోవు. పెరుగుతున్న జనాభాకు అనుకూలంగా తెలంగాణా ప్రభుత్వం, హైదరాబాదు మహానగరపాలక సంస్థ ల ఆధ్వర్యంలో హైదరాబాదు నగరంలోని రోడ్ల అభివృద్ధి కోసం వివిధ కార్యక్రమాలు చేపట్టబడ్డాయి. అందులో భాగంగా ప్రభుత్వం నగరం అంతటా అనేక ఫ్లై ఓవర్లు, అండర్‌పాస్‌లను నిర్మించాలని నిర్ణయించింది.

## హైదరాబాద్‌లో ఫ్లైఓవర్‌లు
2021 మే నెల నాటికి 52 ఫ్లై ఓవర్లు పూర్తికాగా, 16 ఫ్లై ఓవర్లు నిర్మాణ దశలో ఉన్నాయి.

### పూర్తయిన ఫ్లై ఓవర్ల జాబితా
హైదరాబాద్‌లో ఉన్న ఫ్లైఓవర్‌లు (పొడవును బట్టి) 

### ఆమోదం పొందిన / నిర్మాణంలో ఉన్న ఫ్లైఓవర్‌ల జాబితా
హైదరాబాదు మహానగర స్ట్రాటజిక్ రోడ్ డెవలప్‌మెంట్ ప్రోగ్రామ్‌లో భాగంగా తెలంగాణా ప్రభుత్వం, హైదరాబాదు మహానగరపాలక సంస్థలు హైదరాబాదు అంతటా పద్దెనిమిది ఫ్లైఓవర్లు, నాలుగు అండర్‌పాస్‌లను నిర్మించాలని ప్రణాళిక వేసింది. వీటికి సంబంధించి టెండర్లు పిలవగా, ఈ ప్రాజెక్ట్ ఎం. వెంకటరావు ఇన్‌ఫ్రా ప్రాజెక్ట్స్ ప్రైవేట్ లిమిటెడ్‌, బిఎస్పిపిఎల్ ఇన్‌ఫ్రాస్ట్రక్చర్ లిమిటెడ్ లకుకు కేటాయించబడింది.

## హైదరాబాద్‌లో అండర్ పాస్‌లు
2021, ఏప్రిల్ 26నాటికి ఆరాంఘర్ జంక్షన్, మాదాపూర్‌లోని అయ్యప్ప సొసైటీ, రహేజా మైండ్‌స్పేస్ ఐటి పార్క్, ఎల్‌బి నగర్, హైటెక్ సిటీ రైల్వే స్టేషన్ మొదలైన ఏడు ప్రాంతాలలోని అండర్‌పాస్ లు పూర్తయ్యాయి. మరో రెండు అండర్‌పాస్‌లు నిర్మాణంలో ఉన్నాయి.

### పూర్తయిన అండర్ పాస్‌ల జాబితా

### ఆమోదించబడిన/నిర్మాణ అండర్ పాస్‌ల జాబితా

## మూలాలు

వర్గం:హైదరాబాదు
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
సాండ్‌కే ఆంఖ్

thumb|260x260px|ఈ చిత్రం వేడుకలో తాప్సీ, పెడ్నేకర్
**సాండ్‌కే ఆంఖ్‌** 2019లో విడుదలైన హిందీ సినిమా. రిలయన్స్ ఎంట‌ర్‌టైన్‌మెంట్, చాక్ అండ్ చీజ్ ఫిలిమ్స్ బ్యానర్‌లపై అనురాగ్‌ కశ్యప్‌, నిధి పార్మర్ నిర్మించిన ఈ సినిమాకు తుషార్ హీరానందని దర్శకత్వం వహించాడు.  60 ఏళ్ల వయసులో షూటర్స్‌గా కెరీర్‌ను స్టార్ట్‌ చేసి కొన్ని వందల పతకాలు అందుకున్న ప్రకాషీ తోమర్, చంద్రో తోమర్‌ నిజ జీవితాల ఆధారంగా నిర్మించిన ఈ సినిమాలో తాప్సీ, భూమి ఫెడ్నేకర్‌ ప్రధాన పాత్రల్లో నటించగా ఈ సినిమా 25 అక్టోబర్ 2019న విడుదలైంది.
## నటీనటులు

* భూమి ఫెడ్నేకర్‌ - చంద్రో తోమర్‌
*తాప్సీ - ప్రాకాషీ తోమర్‌
*ప్రకాష్ ఝా - రతన్ సింగ్ తోమర్ 
* కుల్దీప్ సరీన్  - భన్వాన్ సింగ్ తోమర్ 
* పవన్ చోప్రా - జై సింగ్ తోమర్ 
* వినీత్ కుమార్ సింగ్ - డా. యాశ్పాల్ 
* యుద్విర్ ఆహ్లావత్   
* యోగేంద్ర విక్రమ్ సింగ్   
* రోనాక్ భిన్దేర్
* అమోల్ నిఖరే  
* నవనీత్ శ్రీవాత్సవ
* షాద్ రంధావా 
* ప్రీత బక్షి  
* సారా అర్జున్ 
* హిమాంశు శర్మ  
* కవిత వైద్
* తృప్తి ఖంఖర్ 
* నిఖత్ ఖాన్ 
* దినేష్ మోహన్ 

## మూలాలు

వర్గం:2019 సినిమాలు
వర్గం:హిందీ సినిమాలు
ఆత్రంగి రే

**ఆత్రంగి రే** 2021లో రూపొందుతున్న హిందీ సినిమా . టీ - సిరీస్, కలర్ యెల్లో ప్రొడక్షన్స్, కేప్ అఫ్ గుడ్ ఫిలిమ్స్  బ్యానర్‌లపై  ఆనంద్‌ ఎల్‌ రాయ్‌, భూషణ్‌ కుమార్‌, క్రిషన్ కుమార్, అరుణ భాటియా, హిమాంశు శర్మ నిర్మిస్తున్న ఈ సినిమాకు ఆనంద్‌ ఎల్‌. రాయ్‌ దర్శకతవం వహించాడు. అక్షయ్ కుమార్,  ధనుష్, సారా అలీఖాన్‌ ప్రధాన పాత్రల్లో నటించారు.

## నటీనటులు
* ధనుష్ - ఒమర్ భట్ 
* సారా అలీఖాన్‌ - గౌరి / స్నేహ  (ద్విపాత్రాభినయం)
*అక్షయ్ కుమార్ - అర్మాన్ జాఫర్ 
*మహమ్మద్ జీషాన్ అయూబ్  - వ్యోమ భారతి
* డింపుల్ హయాతి - జోయా జాఫర్ , అర్మాన్ చెల్లి 
*సీమా బిస్వాస్
*అశోక్ భాటియా
*ఆనంద్ బాబు
*నిత్యా రవీంద్రన్
*జి.మరిముత్తు

## మూలాలు

వర్గం:హిందీ సినిమాలు
కొండపొలం

**కొండపొలం** 2021లో రూపొందుతున్న తెలుగు సినిమా. కొండపాలెం నవల ఆధారంగా ఫస్ట్‌ ఫ్రేమ్‌ ఎంటర్‌టైన్‌మెంట్స్‌ బ్యానర్‌పై రాజీవ్‌ రెడ్డి, సాయిబాబు నిర్మించిన ఈ సినిమాకు క్రిష్‌ దర్శకత్వం వహించాడు. వైష్ణవ్‌ తేజ్‌, రకుల్ ప్రీత్ సింగ్ హీరో హీరోయిన్లుగా నటించిన ఈ సినిమా ట్రైలర్‌ను సెప్టెంబర్ 27న విడుదల చేసి, సినిమా 8 అక్టోబర్ 2021న విడుదలైంది.

69వ జాతీయ చలనచిత్ర అవార్డ్స్‌లో ఈ సినిమాలోని *ధమ్ ధమ్ ధమ్* అనే పాటకు చంద్రబోస్ జాతీయ ఉత్తమ గీత రచయితగా జాతీయ అవార్డును ఎంపికయ్యాడు.

## నటీనటులు

* వైష్ణవ్‌ తేజ్‌ - కటారు రవీంద్ర యాదవ్ 
* రకుల్ ప్రీత్ సింగ్ - ఓబుళమ్మ
* సాయి చాంద్ 
* కోట శ్రీనివాస రావు
* నాజర్ 
* అన్నపూర్ణ 
* హేమ  
* ఆంథోనీ 
* రవి ప్రకాష్  
* మహేష్ విట్టా
* రచ్చ రవి 
* ఆనంద్ విహారి
* అశోక్ వర్ధన్ 
* ప్రణీత
శ్యామల

## పాటల జాబితా
* ఒబులమ్మ, రచన: కీరవాణి, గానం.సత్యయామిని , పి వి ఎన్ ఎస్ రోహిత్ 
* తలఎత్తు , రచన: సిరివెన్నెల సీతారామశాస్త్రి, గానం. ఎం ఎం కీరవాణి , హారిక నారాయణ్ , శ్రీ సొమ్య వారణాసి  
* ధమ్ ధమ్ దమ్, రచన: చంద్రబోస్ గానం.రాహూల్ సింప్లీ గంజ్ , దామిని భట్ల   
* కథలు , కథలుగా , రచన: కీరవాణి, గానం.ఖైలాష్ కేర్, యామిని ఘంటసాల
* దారులు దారులు , రచన: సిరివెన్నెల సీతారామశాస్త్రి , గానం.కీరవాణి , హారిక నారాయణ్ ,          
* శ్వాసలో ,రచన : కీరవాణి , గానం.యామిని ఘంటసాల , పి వి ఎన్ ఎస్ రోహిత్                     
* చెట్టెక్కి , రచన: చంద్రబోస్, గానం.కాలభైరవ, శ్రేయా ఘోషల్ .

## సాంకేతిక నిపుణులు
*బ్యానర్: ఫస్ట్‌ ఫ్రేమ్‌ ఎంటర్‌టైన్‌మెంట్స్‌ 
*నిర్మాతలు:   సాయిబాబు జాగర్లమూడి  రాజీవ్ రెడ్డి 
*కథ:సన్నపురెడ్డి వెంకటరామిరెడ్డి -  కొండపొలం నవల ఆధారంగా 
*స్క్రీన్‌ప్లే , దర్శకత్వం:  క్రిష్‌
*సంగీతం:  ఎం. ఎం. కీరవాణి
*సినిమాటోగ్రఫీ: జ్ఞానశేఖర్ వి.ఎస్  

## మూలాలు

వర్గం:2021 తెలుగు సినిమాలు